|  |  |  |  |
| --- | --- | --- | --- |
| Iestāde:  **Finanšu ministrija**  Struktūrvienība:  **Eiropas Savienības fondu sistēmas vadības departaments** |  | Dokumenta nosaukums:  **Vadības un kontroles sistēmas apraksts Eiropas Savienības atveseļošanas un noturības mehānisma plāna īstenošanai un uzraudzībai** | |
| Sagatavoja:  **Eiropas Savienības fondu ieviešanas vadības nodaļa** | Apstiprināts:  **Valsts sekretāra vietnieks Eiropas Savienības fondu jautājumos A.Eberhards** | Datums:  Skatīt laika zīmogā | Lappuses:  **37** |

**vadības UN KONTROLES SISTĒMAS APRAKSTS EIROPAS SAVIENĪBAS AtveseļošanAs UN NOTURĪBAS MEHĀNISMA plāna īstenošanai UN UZRAUDZĪBAI**

Rīga

SATURA RĀDĪTĀJS

[1. VISPĀRĪGI 6](#_Toc112836182)

[1.1. Informāciju iesniedza: 6](#_Toc112836183)

[1.2. Sniegtā informācija raksturo situāciju: 6](#_Toc112836184)

[1.3. Sistēmas struktūra (vispārīga informācija un plūsmkarte, kurā attēlotas organizatoriskās attiecības starp iestādēm/struktūrām, kas iesaistītas vadības un kontroles sistēmā). 6](#_Toc112836185)

[1.4. Darba organizācijas apraksts dažādu funkciju ietvaros, kādas procedūras tiek piemērotas. 12](#_Toc112836188)

[1.5. Kādā veidā tiek nodrošināts princips, kas paredz funkciju nodalīšanu starp Atveseļošanas fonda plāna īstenošanā iesaistītajām iestādēm. 12](#_Toc112836189)

[1.6. Indikatīvi plānotie resursi, ko paredzēts ieguldīt dažādu Finanšu ministrijas funkciju īstenošanai (iekļaujot informāciju par jebkādiem plānotajiem ārpakalpojumiem un to apmēru, kur atbilstoši). 13](#_Toc112836190)

[2. Struktūra un informācija par to attiecībām ar citām iestādēm vai struktūrvienībām (iekšējām vai ārējām)………………………………………………………………………………………………………………………………………………….13](#_Toc112836191)

[2.1. Atveseļošanas fonda plāna koordinators (valsts, reģionāla vai vietējā līmeņa publiskā struktūra vai privātā struktūra) un struktūras, kuras daļa tā ir, statuss, kā arī tieši īstenoto funkciju un uzdevumu apraksts 14](#_Toc112836192)

[2.2. Atveseļošanas fonda plāna revīzijas iestāde (valsts, reģionāla vai vietējā līmeņa publiskā struktūra vai privātā struktūra) un struktūras, kuras daļa tā ir, statuss, kā arī tieši īstenoto funkciju un uzdevumu apraksts 21](#_Toc112836193)

[3. Atbildīgo institūciju funkciju Atveseļošanas fonda plāna īstenošanā apraksts 23](#_Toc112836194)

[3.1. Nozaru ministriju un Valsts kancelejas funkcijas 23](#_Toc112836195)

[3.2. CFLA funkcijas 24](#_Toc112836196)

[3.3. Iepirkumu uzraudzības biroja funkcijas 24](#_Toc112836197)

[3.4. FM Iekšējā audita departamenta funkcijas 24](#_Toc112836198)

[3.5. Iestāde, kas ir atbildīga par maksājumu pieprasījumiem pievienotās pārvaldības deklarāciju 25](#_Toc112836199)

[4. Saskaņā ar regulas Nr.2021/241 22.panta 2.punkta a)apakšpunktu dalībvalsts efektīvi īsteno samērīgu krāpšanas un korupcijas apkarošanas pasākumu īstenošanu, kā arī veic visus nepieciešamos pasākumus, lai izvairītos no interešu konflikta: 26](#_Toc112836200)

[4.1. atbilstoši pasākumi, kas saistīti ar krāpšanas un korupcijas apkarošanas pasākumu īstenošanu, kā arī visi nepieciešamie pasākumi, lai izvairītos no interešu konflikta; 26](#_Toc112836201)

[4.2. krāpšanas riska novērtējums un piemērota krāpšanas mazināšanas pasākumu definīcija. 26](#_Toc112836202)

[5. Saskaņā ar regulas Nr.2021/241 22.panta 2.punkta c) apakšpunktu dalībvalsts uztur atbilstošas procedūras, lai sagatavotu pārvaldības deklarāciju un valsts līmenī veikto revīziju un kontroles kopsavilkumu 29](#_Toc112836203)

[5.1. Efektīva procedūra pārvaldības deklarācijas sagatavošanai, revīziju un kontroles kopsavilkumu dokumentēšanai un revīzijas liecību pamatā esošās informācijas saglabāšanai 29](#_Toc112836204)

[5.2. Efektīva procedūra, lai nodrošinātu, ka visi krāpšanas, korupcijas un interešu konflikta gadījumi tiek pienācīgi paziņoti un novērsti ar līdzekļu atgūšanas palīdzību 32](#_Toc112836205)

[6. Lai sagatavotu informāciju, kas nepieciešama regulas 22.panta 2.punkta c)apakšpunkta i)punktam, dalībvalsts nodrošina atbilstošas vadības pārbaudes, t.sk. procedūras starpposma mērķu un mērķu izpildes pārbaudei un pareizas finanšu pārvaldības horizontālo principu ievērošanai 32](#_Toc112836206)

[7. Saskaņā ar regulas Nr.2021/241 22.panta 1.punktu un lai sniegtu informāciju, kas nepieciešama regulas Nr.2021/241 22.panta 2.punkta c)apakšpunktā ii) daļā, dalībvalsts veic sistēmu auditus un darbību revīzijas 34](#_Toc112836207)

[7.1. struktūra, kas veic sistēmu auditus un darbību revīzijas un nodrošina tās funkcionālo neatkarību 34](#_Toc112836208)

[7.2. pietiekamu līdzekļu piešķiršana 7.1. apakšpunktā norādītajai struktūrai Atveseļošanas fonda vajadzībām 34](#_Toc112836209)

[7.3. efektīvi pasākumi, lai novērstu krāpšanas, korupcijas, interešu konflikta un dubulta finansējuma risku, ko veic revīzijas iestāde sistēmu auditos un darbību revīzijās 34](#_Toc112836210)

[8. Saskaņā ar regulas 22.panta 2.punkta d) un e)apakšpunktu dalībvalsts uztur efektīvu sistēmu, lai nodrošinātu, ka visa informāciju un dokumenti, kas nepieciešami revīziju liecību vajadzībām, tiek uzglabāti………………………………………………………………………………………………………………………………………………..35](#_Toc112836211)

[8.1. efektīva datu vākšana un uzglabāšana par projektu vai ieguldījumu galasaņēmējiem, kas nepieciešami starpposmu / mērķu sasniegšanai 35](#_Toc112836212)

[8.2. EK, OLAF, ERP un EPPO (attiecīgajā gadījumā) piekļuve datiem par atbalsta saņēmējiem 36](#_Toc112836213)

**Tabula Nr.1. Lietotie saīsinājumi**

|  |  |
| --- | --- |
| **Saīsinājums/ abreviatūra** | **Skaidrojums / atšifrējums** |
| Atveseļošanas fonda plāns | Eiropas Savienības Atveseļošanas un noturības mehānisma plāns. Latvija. 2021-2026 (apstiprināts ar Eiropas Padomes 06.07.2021. īstenošanas lēmumu par Latvijas atveseļošanas un noturības plāna novērtējuma apstiprināšanu) |
| CFLA | Centrālā finanšu un līgumu aģentūra |
| NOR/EEZ | Norvēģijas finanšu instruments un Eiropas Ekonomikas zonas finanšu instruments |
| EK | Eiropas Komisija |
| EPPO | Eiropas Prokuratūra |
| ES | Eiropas Savienība |
| FM | Finanšu ministrija |
| FM IAD | Finanšu ministrijas Iekšējā audita departaments |
| IUB | Iepirkumu uzraudzības birojs |
| FM KAKD | Finanšu ministrijas Komercdarbības atbalsta un kontroles departaments |
| KNAB | Korupcijas novēršanas un apkarošanas birojs |
| vadības informācijas sistēma | Kohēzijas politikas fondu vadības informācijas sistēma |
| MK | Ministru kabinets |
| MP | Maksājuma pieprasījums |
| PIL | Publisko iepirkumu likums |
| RI | Revīzijas iestāde |
| KI | Koordinējošā iestāde |

**Tabula Nr. 2. Normatīvo aktu saīsinājumi**

| **Saīsinājums** | **Normatīvais akts** |
| --- | --- |
| Regula Nr.1303/2013 | Eiropas Parlamenta un Padomes 17.12.2013. regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 |
| Regula Nr.2021/241 | Eiropas Parlamenta un Padomes 12.02.2021. regula (ES) Nr. 2021/241, ar ko izveido Atveseļošanas un noturības mehānismu |
| Finanšu regula | Eiropas Parlamenta un Padomes 18.07.2018. regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ regulu (ES, Euratom) Nr. 966/2012 |
| MK noteikumi Nr.621 | MK 07.09.2021. noteikumi Nr.621 "Eiropas Savienības Atveseļošanas un noturības mehānisma plāna īstenošanas un uzraudzības kārtība" |
| Finanšu ministrijas nolikums | MK 29.04.2003. noteikumi Nr.239 “Finanšu ministrijas nolikums” |

**Tabula Nr. 3. Vadības un kontroles sistēmas apraksta pielikumi**

| **Pielikuma numurs** | **Pielikuma nosaukums** |
| --- | --- |
| 1. | Atveseļošanas fonda plāna īstenošanā un uzraudzībā iesaistīto iestāžu organizatoriskās struktūras un tās funkciju apraksts. |
| 2. | FM kā koordinējošās iestādes Atveseļošanas fonda procedūru rokasgrāmatas apstiprināto procedūru reģistrs. |
| 3. | Atveseļošanas fonda plāna īstenošanas progresa pusgada ziņojuma sagatavošana un iesniegšana Eiropas Komisijai[[1]](#footnote-2). |
| 4. | Atbildīgās institūcijas par reformu vai investīciju īstenošanu/uzraudzību. |

VISPĀRĪGI

Informāciju iesniedza:

|  |  |  |  |  |  |  |  |
| --- | --- | --- | --- | --- | --- | --- | --- |
|  | |  |  | | --- | --- | | Dalībvalsts: | Latvijas Republika | | Programmas nosaukums un CCI kods: | Eiropas Savienības Atveseļošanas un noturības mehānisma plāns (2021.-2026.gads) | | Galvenā kontaktpunkta nosaukums, tostarp e-pasta adrese: | Finanšu ministrija  Valsts sekretāra vietnieks Eiropas Savienības fondu jautājumos Armands Eberhards, e-pasts: Armands.Eberhards@fm.gov.lv | |

Sniegtā informācija raksturo situāciju:

uz 31.10.2022.

Sistēmas struktūra (vispārīga informācija un plūsmkarte, kurā attēlotas organizatoriskās attiecības starp iestādēm/struktūrām, kas iesaistītas vadības un kontroles sistēmā).

Lai nodrošinātu MK noteikumu Nr.621 1.punktā noteikto, Atveseļošanas fonda plāna īstenošanu un uzraudzību nodrošina šādas institūcijas:

* **FM:**
  + - * 1. veic Atveseļošanas fonda plāna KI funkcijas;
        2. veic Atveseļošanas fonda plāna RI funkcijas.
* **Nozaru ministrijas un Valsts kanceleja** nodrošina un īsteno Atveseļošanas fonda plāna ietvaros resorā plānotās reformas un investīcijas. To funkcijas veic 12 (divpadsmit) iestādes, t.i., Ekonomikas ministrija, Finanšu ministrija, Kultūras ministrija, Iekšlietu ministrija, Izglītības un zinātnes ministrija, Labklājības ministrija, Satiksmes ministrija, Tieslietu ministrija, Valsts kanceleja, Veselības ministrija, Vides aizsardzības un reģionālās attīstības ministrija un Zemkopības ministrija atbilstoši komponentēm, kuras norādītas Atveseļošanas fonda plānā.
* **CFLA:**

1. nodrošina Atveseļošanas fonda plāna ietvaros plānoto reformu un investīciju īstenošanas pārbaudes un investīciju projektu iesniegumu atlasi, ja to paredz attiecīgie MK noteikumi vai informatīvie ziņojumi par Atveseļošanas fonda plāna investīciju īstenošanu;
2. pielāgo vadības informācijas sistēmu Atveseļošanas fonda plāna īstenošanas vajadzībām un uztur minēto sistēmu, lai nodrošinātu ar Atveseļošanas fonda plāna īstenošanu un uzraudzību saistīto un no EK pieprasīto datu un informācijas vienotu apkopošanu un uzkrāšanu.

* **IUB** nodrošina Atveseļošanas fonda plāna ietvaros plānoto iepirkumu pirmspārbaudes.

FM, nozaru ministriju un Valsts kancelejas, IUB, kā arī CFLA pieredze un zināšanas, kuras ir uzkrātas ES struktūrfondu un Kohēzijas fonda (turpmāk- ES fondi) projektu plānošanā, īstenošanā un uzraudzībā tiek pielietotas un ir pietiekamas, lai nodrošinātu Atveseļošanas fonda plāna korektu ieviešanu. Atveseļošanas fonda plāna ieviešanas balstīta uz nacionālo valsts budžeta pārvaldības sistēmu.

Papildus iestāžu administratīvā kapacitāte zināšanu veidā tiks stiprināta Atveseļošanas fonda plāna ietvaros caur pasākumiem, kas iekļauti Administratīvās kapacitātes ceļa kartes Kohēzijas politikas 2021.-2027.gada plānošanas perioda īstenošanas aktivitāšu ietvaros, kas kalpos par atskaites punktu virzībā uz mērķi radīt nepieciešamos priekšnosacījumus cilvēkresursu, finansējuma, zināšanu pārneses, rīku un tehnoloģiju ieguldījumu pietiekamībai Kohēzijas politikas fondu programmu, Atveseļošanas fonda plāna un projektu rezultātu efektīvai un savlaicīgai sasniegšanai.

Diagram

Description automatically generated

*1.Shēma:* Ieviešanas un institucionālā struktūra.

### FM kā Atveseļošanas fonda plāna KI (nosaukums, adrese, kontaktpunkts)

|  |  |
| --- | --- |
| Nosaukums | Finanšu ministrija |
| Adrese | Smilšu iela 1, Rīga, LV-1919, Latvija |
| Kontaktpunkts Koordinējošajā iestādē | **Armands Eberhards**  Valsts sekretāra vietnieks ES fondu jautājumos  Tālr.: +371 67083933  e-pasts: [Armands.Eberhards@fm.gov.lv](mailto:Andzs.Ubelis@fm.gov.lv) |

### 1.3.2. FM kā Atveseļošanas fonda plāna RI (nosaukums, adrese, kontaktpunkts)

|  |  |
| --- | --- |
| Nosaukums | Finanšu ministrija |
| Adrese | Smilšu iela 1, Rīga, LV-1919, Latvija |
| Kontaktpunkts revīzijas iestādē | **Nata Lasmane**  ES fondu revīzijas iestādes vadītāja  Tālr. +371 67095669  e-pasts: [Nata.Lasmane@fm.gov.lv](mailto:Nata.Lasmane@fm.gov.lv) |

#### 1.3.3. CFLA (adrese un kontaktpunkts)

|  |  |
| --- | --- |
| Adrese | Smilšu iela 1, 152. kabinets, Rīga, LV-1919 |
| Kontaktpunkts | **Anita Krūmiņa**  Direktore  Tālr.: +371 22306116  e-pasts: [cfla@cfla.gov.lv](mailto:cfla@cfla.gov.lv)  **Mārtiņš Brencis**  Direktora vietnieks  Tālr.:+371 20029022  e-pasts: [cfla@cfla.gov.lv](mailto:cfla@cfla.gov.lv) |

#### 

#### 1.3.4. IUB (adrese un kontaktpunkts)

|  |  |
| --- | --- |
| Adrese | Eksporta iela 6, Rīga, LV-1010 |
| Kontaktpunkts | **Artis Lapiņš**  Vadītājs  Tālr.: +371 22416641  e-pasts: [Artis.Lapins@iub.gov.lv](mailto:Artis.Lapins@iub.gov.lv) |

#### 

#### 1.3.5. Nozaru ministrijas un Valsts kanceleja

|  |  |
| --- | --- |
| Nosaukums | Ekonomikas ministrija |
| Adrese | Brīvības iela 55, Rīga, LV-1519 |
| Kontaktpunkts | **Raimonds Lapiņš**  ES fondu atbildīgās iestādes vadītājs, valsts sekretāra vietnieks  Tālr.: +371 67013167  e-pasts: [Raimonds.Lapins@em.gov.lv](mailto:Raimonds.Lapins@em.gov.lv) |

|  |  |
| --- | --- |
| Nosaukums | Finanšu ministrija |
| Adrese | [Smilšu iela 1, Rīga, LV-1050](https://www.google.com/maps/search/?api=1&query=56.98314738331238,24.157498188736458) |
| Kontaktpunkts | **Vita Liepa**  Finanšu un darbības nodrošinājuma departamenta direktore  Tālr.: +371 29174307  e-pasts: vita.liepa@fm.gov.lv |

|  |  |
| --- | --- |
| Nosaukums | Iekšlietu ministrija |
| Adrese | [Čiekurkalna 1.līnija 1, korp.2, Rīga, LV-1026](https://www.google.com/maps/search/?api=1&query=56.98314738331238,24.157498188736458) |
| Kontaktpunkts | **Santa Sproģe-Rimša**  Ārvalstu investīciju attīstības un uzraudzības departamenta direktore  Tālr.: +371 67219357  E-pasts: santa.sproge-rimsa@iem.gov.lv |

|  |  |
| --- | --- |
| Nosaukums | Izglītības un zinātnes ministrija |
| Adrese | Vaļņu iela 2, Rīga, LV-1050 |
| Kontaktpunkts | **Santa Šmīdlere**  Valsts sekretāra vietniece  Tālr: +371 67047957  e-pasts: [Santa.Smidlere@izm.gov.lv](mailto:Santa.Smidlere@izm.gov.lv) |

|  |  |
| --- | --- |
| Nosaukums | Kultūras ministrija |
| Adrese | Kr.Valdemāra iela 11a, Rīga, LV-1010 |
| Kontaktpunkts | **Zanda Saulīte**  ES fondu departamenta direktore  Tālr.: +371 29446456  e-pasts: [Zanda.Saulite@km.gov.lv](mailto:Zanda.Saulite@km.gov.lv) |

|  |  |
| --- | --- |
| Nosaukums | Labklājības ministrija |
| Adrese | Skolas iela 28, Rīga, LV-1331 |
| Kontaktpunkts | **Sarmīte Uzuliņa**  ES struktūrfondu departamenta direktore – ES fondu atbildīgās iestādes vadītāja, par labklājības nozares Atveseļošanas un noturības mehānisma plāna īstenošanas pārvaldību atbildīgā amatpersona  Tālr.: +371 67021640  e-pasts: [Sarmite.Uzulina@lm.gov.lv](mailto:Sarmite.Uzulina@lm.gov.lv) |

|  |  |
| --- | --- |
| Nosaukums | Satiksmes ministrija |
| Adrese | Gogoļa iela 3, Rīga, LV-1050 |
| Kontaktpunkts | **Olga Stoļarova**  Investīciju departamenta Investīciju programmu vadības sistēmas nodaļas vadītāja  Tālr.: +371 67028241  e-pasts: investicijas@sam.gov.lv (par 1.1.1.r. reformu un investīcijām)  **Agnese Zariņa**  Sakaru departamenta direktora vietniece, Elektronisko sakaru un pasta nodaļas vadītāja  Tālr.: +371 67028100  e-pasts: [Agnese.Zarina@sam.gov.lv](mailto:Agnese.Zarina@sam.gov.lv) (par 2.4.1.r. reformu un investīcijām) |

|  |  |
| --- | --- |
| Nosaukums | Tieslietu ministrija |
| Adrese | Brīvības bulvāris 36, Rīga, LV-1536 |
| Kontaktpunkts | **Mihails Papsujevičs**  Valsts sekretārs  Tālr.: +371 67036802  e-pasts: af.projekti@tm.gov.lv; [Mihails.Papsujevics@tm.gov.lv](mailto:Mihails.Papsujevics@tm.gov.lv) |

|  |  |
| --- | --- |
| Nosaukums | Valsts kanceleja |
| Adrese | Brīvības bulvāris 36, Rīga, LV-1520 |
| Kontaktpunkts | **Haralds Beitelis**  ES struktūrfondu departamenta vadītājs  Tālr.: +371 67082989  e-pasts: [Haralds.Beitelis@mk.gov.lv](mailto:Haralds.Beitelis@mk.gov.lv) |

|  |  |
| --- | --- |
| Nosaukums | Veselības ministrija |
| Adrese | Brīvības iela 72, Rīga, LV-1011 |
| Kontaktpunkts | **Agnese Tomsone**  Investīciju un ES fondu uzraudzības departamenta direktore  Tālr.: +37167876181  e-pasts: Agnese.Tomsone@vm.gov.lv |

|  |  |
| --- | --- |
| Nosaukums | Vides aizsardzības un reģionālās attīstības ministrija |
| Adrese | Peldu iela 25, Rīga, LV-1494 |
| Kontaktpunkts | **Sandis Cakuls**  Valsts sekretāra vietnieks attīstības instrumentu jautājumos  *(par*   * *reformu un investīciju virziena 1.2. “Energoefektivitātes uzlabošana” investīciju “1.2.1.3.i. Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti”;* * *reformu un investīciju virziena 3.1. “Reģionālā politika” investīcijām “3.1.1.3.i. Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos” un “3.1.1.6.i. Pašvaldību funkciju īstenošanai un pakalpojumu sniegšanai nepieciešamo bezemisiju transportlīdzekļu iegāde”)*   Tālr.: +371 67026584  e-pasts: [Sandis.Cakuls@varam.gov.lv](mailto:Sandis.Cakuls@varam.gov.lv) **Ilze Oša** Valsts sekretāra vietniece reģionālās attīstības jautājumos  *(par investīciju virziena 3.1. “Reģionālā politika” reformu “3.1.1.r. Administratīvi teritoriālā reforma” un investīcijām ”3.1.1.1.i Valsts reģionālo un vietējo autoceļu tīkla uzlabošana” un “3.1.1.2.i. Pašvaldību kapacitātes stiprināšana to darbības efektivitātes un kvalitātes uzlabošanai”)*  Tālr.: +371 67026555  e-pasts: [Ilze.Osa@varam.gov.lv](mailto:Ilze.Osa@varam.gov.lv) **Gatis Ozols** Valsts sekretāra vietnieks digitālās transformācijas jautājumos  *(par*   * *reformu un investīciju virziena 2.1. “Valsts pārvaldes, t.sk. pašvaldību digitālā transformācija”*    + *reformu “2.1.1.r. Valsts procesu un pakalpojumu modernizācija un digitālā transformācija” un investīciju “2.1.1.1.i. Pārvaldes modernizācija un pakalpojumu digitālā transformācija, tai skaitā uzņēmējdarbības vide";*   + *reformu “2.1.2.r. Valsts IKT resursu izmantošanas efektivitātes un sadarbspējas paaugstināšana” un investīcijām “2.1.2.1.i. Pārvaldes centralizētās platformas un sistēmas” un “2.1.2.2.i. Latvijas nacionālais federētais mākonis”;*   + *reformu “2.1.3.r. Tautsaimniecības datu un digitālo pakalpojumu ekonomikas attīstība” un investīciju “2.1.3.1.i. Datu pieejamība, koplietošana un analītika”;* * *reformu un investīciju virziena 2.3. “Digitālās prasmes” investīciju “2.3.2.2.i. Valsts un pašvaldību digitālās transformācijas prasmju un spēju attīstība”)*   Tālr.: +371 67026540  e-pasts: [Gatis.Ozols@varam.gov.lv](mailto:Gatis.Ozols@varam.gov.lv) |

|  |  |
| --- | --- |
| Nosaukums | Zemkopības ministrija |
| Adrese | Republikas laukums 2, Rīga, LV- 1981 |
| Kontaktpunkts | **Pārsla Rigonda Krieviņa**  Valsts sekretāra vietniece, Zemkopības ministrijas Atbildīgās iestādes vadītāja  Tālr.: +371 67027031  e-pasts: [ParslaRigonda.Krievina@zm.gov.lv](mailto:ParslaRigonda.Krievina@zm.gov.lv) |

#### 

1.4. Darba organizācijas apraksts dažādu funkciju ietvaros, kādas procedūras tiek piemērotas.

Darba organizācijas apraksts (t.sk. piemērojamās procedūras) ir apkopots šī vadības un kontroles sistēmas apraksta 2. un 3.nodaļā, kā arī 1.pielikumā. Iestāžu piemērojamās procedūras tiek ievietotas vadības informācijas sistēmā apakšsadaļā “Citu iestāžu procedūras”.

1.5. Kādā veidā tiek nodrošināts princips, kas paredz funkciju nodalīšanu starp Atveseļošanas fonda plāna īstenošanā iesaistītajām iestādēm.

Pamatojoties uz Atveseļošanas fonda plāna 2137. punktu - Atveseļošanas fonda plāna īstenošanas process pamatā tiks nodrošināts ES fondu 2014.-2020.gada plānošanas perioda vadības un kontroles sistēmas ietvaros, kura atbilst regulas Nr.1303/2013 XIII pielikumā noteiktajiem izraudzīšanās kritērijiem saistībā ar iekšējo kontroles vidi, riska pārvaldību, pārvaldības un kontroles darbībām un uzraudzību, ir MK apstiprināta un EK akreditēta[[2]](#footnote-3). Šīs sistēmas ietvaros FM saskaņā ar ES fondu 2014.-2020.gada plānošanas perioda vadības likuma[[3]](#footnote-4) (turpmāk - Likums) 10.panta pirmo daļu, pilda vadošās iestādes funkcijas un attiecīgi saskaņā ar Likuma 13.panta pirmo daļu pilda RI funkcijas, bet atbilstoši 11.pantam nozaru ministrijas un Valsts kanceleja pilda atbildīgajai iestādei noteiktos pienākumus, savukārt CFLA deleģētas sadarbības iestādes funkcijas saskaņā ar Likuma 12.pantu.

Atveseļošanas fonda plāna īstenošanā tiks izmantota ES fondu administrēšanas sistēmā esošo institūciju (FM kā vadošo iestādi un Atveseļošanas fonda plāna KI, Valsts kancelejas un nozaru ministriju, tai skaitā arī nozares jomas ekspertu un nozares atbildīgo institūciju, CFLA un RI kā nacionālo auditu koordinējošo iestādi) praktiskā pieredze efektīvā ES fondu līdzekļu administrēšanā, ievērojot Atveseļošanas fonda plāna ieviešanas prasības un specifiku, kas balstīta uz rezultātu un starprezultātu izpildes pārbaudi un kopējā procesa atbilstības pārbaudi pret normatīvajiem aktiem.

Atveseļošanas fonda plāna īstenošanā FM nodrošina funkciju nošķirtību, līdzvērtīgi, kāda tā ir ES fondu īstenošanā. Lai nodrošinātu funkciju nodali, tiek nodalīti arī valsts sekretāra vietnieka ES fondu jautājumos kompetencē esošie jautājumi. Saskaņā ar FM nolikuma 12.punktu valsts sekretāra vietnieks ir padots valsts sekretāram.

Atveseļošanas fonda plāna vadības un kontroles sistēmā iesaistīto iestāžu funkcijas – pienākumi un tiesības ir noteiktas MK noteikumos Nr.621.

Nozaru ministrijas un Valsts kanceleja ir atbildīgas par funkciju nodalīšanu vienas iestādes ietvaros, nosakot ieviešanas un uzraudzības funkcijas, kā arī finansējuma saņēmēja funkcijas, ja attiecināms.

Detalizētāku FM funkciju aprakstu skatīt šī apraksta 2.nodaļā.

1.6. Indikatīvi plānotie resursi, ko paredzēts ieguldīt dažādu FM funkciju īstenošanai (iekļaujot informāciju par jebkādiem plānotajiem ārpakalpojumiem un to apmēru, kur atbilstoši).

Visi nepieciešamie finanšu resursi, papildu funkcijas un vadības un kontroles sistēmas pielāgošanas izmaksas Atveseļošanas fonda plāna ieviešanai ir plānotas kā terminētas uz noteiktu laiku - līdz Atveseļošanas fonda plāna ieviešanas noslēgumam, un finansējamas no valsts budžeta, ievērojot to, ka administrēšana tiks nodrošināta esošo amata vietu ietvaros, nepalielinot kopējo amata vietu skaitu katrā institūcijā.

Pēc nepieciešamības ārpakalpojumā tiek piesaistīti dažādu jomu eksperti (piemēram, būvniecības eksperti) pārbaužu veikšanai projektu īstenošanas vietās, projekta iesniegumam pievienotās būvniecības dokumentācijas pārvērtēšanai, vai izvērtējumu un atzinumu sniegšanai par tehnisko risinājumu atbilstību un pamatotību. Papildus tam tiek iesaistīti arī citu departamentu un iestāžu darbinieki atbilstoši šī apraksta 2.nodaļā minētajam.

Struktūra un informācija par to attiecībām ar citām iestādēm vai struktūrvienībām (iekšējām vai ārējām)

Kopējo nacionālā Atveseļošanas fonda plāna izstrādes un ieviešanas procesu koordinē šādas valsts sekretāra vietnieka ES fondu jautājumos pakļautībā esošās struktūrvienības - ES fondu stratēģijas departaments (veic Atveseļošanas fonda plāna un tā grozījumu izstrādes koordinēšanu un izmaksu koordinatora funkciju), ES fondu sistēmas vadības departaments (veic Atveseļošanas fonda plāna vadības un kontroles sistēmas un horizontālo normatīvo aktu izstrādi), ES fondu investīciju pārvaldības departaments (veic Atveseļošanas fonda plāna īstenošanas progresa pusgada ziņojuma par Atveseļošanas fonda plāna progresa apkopošanu, virzīšanu saskaņošanai ar nozaru ministrijām/Valsts kanceleju un iesniegšanai MK un EK, veic Atveseļošanas fonda plāna MP dokumentācijas apkopošanu un sagatavošanas koordinēšanu un iesniegšanu EK), ES fondu lietu departaments (veic pieņemto lēmumu tiesiskuma pārbaudi projektu atlases procesā). Papildus valsts sekretāra vietnieka ES fondu jautājumos pakļautībā ir FM KAKD, kas atbilstoši Komercdarbības atbalsta kontroles likumā 9.pantā noteiktajam kompetenču sadalījumam veic komercdarbības atbalsta uzraudzības institūcijas funkcijas, tostarp, Komercdarbības atbalsta kontroles likuma 9.pantā pirmās daļas 1) punktā minēto pienākumu par sākotnējās izvērtēšanas veikšanu plānotajām atbalsta programmām vai *ad-hoc* atbalsta projektiem, tai skaitā, attiecībā uz Atveseļošanas fonda plāna investīcijām. FM organizatoriskā struktūra atspoguļota šī apraksta 2.shēmā. Atveseļošanas fonda plāna RI funkcijas pilda ES fondu revīzijas departaments.

Timeline

Description automatically generated*2.Shēma:* FM struktūra

FM kā Atveseļošanas fonda plāna KI un FM kā Atveseļošanas fonda plāna RI funkciju aprakstu atbilstoši reglamentiem skatīt šī apraksta 1.pielikumā.

Papildus atbilstoši specifiskai kompetencei Atveseļošanas fonda plāna īstenošanas ietvaros iesaistās FM Komunikācijas departaments, FM KAKD, FM IAD, kā arī IUB.

Atveseļošanas fonda plāna īstenošanā iesaistīto iestāžu sadarbības struktūrshēma ir atspoguļota pie šī apraksta 1.3.apakšpunkta (1.shēma).

Atveseļošanas fonda plāna koordinators (valsts, reģionāla vai vietējā līmeņa publiskā struktūra vai privātā struktūra) un struktūras, kuras daļa tā ir, statuss, kā arī tieši īstenoto funkciju un uzdevumu apraksts

Saskaņā ar MK noteikumu Nr.621 2.1.1.apakšpunktā noteikto FM veic Atveseļošanas fonda plāna koordinatora funkcijas.

FM kā Atveseļošanas fonda koordinators veic MK noteikumu Nr.621 6.punktā noteiktos uzdevumus:

2.1.1. sagatavot un iesniegt EK Atveseļošanas fonda plāna īstenošanas progresa pusgada ziņojumu atbilstoši Regulas Nr.2021/241 27.pantam un MP (ar pavadošajiem dokumentiem) atbilstoši Regulas Nr.2021/241 22.pantam

FM kā Atveseļošanas fonda plāna koordinators apkopo saskaņā ar MK noteikumu Nr.621 14., 15., 16. un 17.punktu vadības informācijas sistēmā ievadīto informāciju un līdz kārtējā gada 1.martam un 1.septembrim iesniedz izskatīšanai MK Atveseļošanas fonda plāna īstenošanas progresa pusgada ziņojumu, iekļaujot informāciju arī par kopīgo rādītāju progresu[[4]](#footnote-5). Pēc minētā ziņojuma izskatīšanas MK FM kā Atveseļošanas fonda plāna koordinators atbilstoši Regulas Nr.2021/241 27.pantam iesniedz EK līdz kārtējā gada 30.aprīlim un 15.oktobrim Atveseļošanas fonda plāna īstenošanas progresa pusgada ziņojumu.

FM kā Atveseļošanas fonda plāna koordinators, pamatojoties uz vadības informācijas sistēmā ievadīto informāciju un saskaņā ar 06.07.2021. ES Padomes īstenošanas lēmumā Nr.10157/21 par Latvijas atveseļošanas un noturības plāna novērtējuma apstiprināšanu noteikto indikatīvo maksājumu grafiku un Regulas Nr.2021/241 22.pantu, sagatavo un iesniedz EK šādus dokumentus:

* 1. MP un dokumentāciju, kas pamato atskaites punktu un mērķu sasniegšanu.
  2. veikto pārbaužu (tostarp par konstatētajiem trūkumiem un veiktajām korektīvajām darbībām), tai skaitā FM kā RI sagatavoto audita kopsavilkumu.
  3. pārvaldības deklarāciju par to, ka līdzekļi ir izmantoti paredzētajam mērķim, iesniegtā informācija ir pilnīga, precīza un ticama un ka ieviestās kontroles sistēmas sniedz vajadzīgās garantijas, ka līdzekļi tikuši pārvaldīti atbilstoši pareizas finanšu pārvaldības principam un saskaņā ar visiem piemērojamiem noteikumiem, jo īpaši noteikumiem par izvairīšanos no interešu konflikta, krāpšanas, korupcijas un dubultas finansēšanas situācijas.

Saskaņā ar EK finanšu nolīguma nosacījumiem gadījumos, kad EK prasa papildinājumus/precizējumus pie iesniegtajiem dokumentiem, FM kā Atveseļošanas fonda plāna koordinators, sadarbojoties ar Atveseļošanas fonda plāna ieviešanā iesaistītajām iestādēm (pēc kompetences), nodrošina šīs informācijas un, ja nepieciešams precizēto dokumentu iesniegšanu. FM kā Atveseļošanas fonda plāna koordinators nākamajā Atveseļošanas fonda plāna īstenošanas progresa pusgada ziņojumā informē MK par izmaiņām iepriekš sniegtajā Atveseļošanas fonda plāna īstenošanas progresa pusgada ziņojumā, MP un saistošajā informācijā, kas veiktas vai ir nepieciešamas, ņemot vērā EK sniegtās norādes.

Konspektīvs darbību un atbildības kopums (shēma) pieejams šī apraksta 3.pielikumā.

**Normatīvie akti:**

1. [MK noteikumu Nr.621 IV.sadaļa;](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)
2. [EK saistošie dokumenti:](https://www.esfondi.lv/normativie-akti-1)

* 06.07.2021. ES Padomes īstenošanas lēmums Nr.10157/21 par Latvijas atveseļošanas un noturības plāna novērtējuma apstiprināšanu un tā pielikums;
* 03.09.2021. EK un Latvijas Republikas Atveseļošanas un noturības mehānisma finansēšanas nolīgums;
* 16.02.2022. Atveseļošanas fonda plāna Darbības kārtība, par kuru vienojas EK un Latvija.

**Procedūras:**

FM 16.06.2022. procedūra Nr.3 “Atveseļošanas fonda progresa datu sagatavošanas un ziņošanas kārtība”.

#### 2.1.2. koordinēt no EK saņemtos informācijas pieprasījumus par Atveseļošanas fonda plāna īstenošanas jautājumiem.

FM kā Atveseļošanas fonda plāna koordinators veic šādus pienākumus:

1. Nodrošina Atveseļošanas fonda plāna izstrādi, koordinējot ar nozaru ministrijām un Valsts kanceleju Atveseļošanas fonda plāna sagatavošanu.
2. Nodrošina Atveseļošanas fonda plāna grozījumu veikšanu sadarbībā ar nozaru ministrijām un Valsts kanceleju.
3. Izstrādā vadlīnijas par vienotu pieeju informatīvā ziņojuma vai MK noteikumu par Atveseļošanas fonda plāna reformas vai investīcijas īstenošanu projekta izstrādei.
4. Nodrošina atzinumu sagatavošanu par nozaru ministriju un Valsts kancelejas izstrādātajiem informatīvo ziņojumu un MK noteikumu par Atveseļošanas fonda plāna reformu un investīciju īstenošanu projektiem.

Saņemot EK informācijas pieprasījumus, FM nodrošina atbilžu sagatavošanas koordinēšanu, nepieciešamo informāciju pieprasot no Atveseļošanas fonda plāna īstenošanā un uzraudzībā iesaistītajām iestādēm.

**Normatīvie akti:**

[MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)

**Procedūras:**

1. [FM 13.02.2023. vadlīnijas Nr.1 informatīvā ziņojuma vai MK noteikumu izstrādei par ES Atveseļošanas un noturības mehānisma plāna reformas vai investīciju ieviešanu;](https://www.esfondi.lv/upload/af_vadlinijas-_13.02.2023.pdf)
2. FM 09.08.2022. kārtība Nr.2 “Kārtība, kādā FM kā Atveseļošanas fonda plāna koordinators izskata un sniedz atzinumu par ministrijas vai institūcijas izstrādāto Atveseļošanas fonda plāna reformas vai investīcijas informatīvā ziņojuma vai īstenošanas noteikumu projektu un tā sākotnējās (*ex-ante*) ietekmes novērtējuma ziņojumu (anotāciju)”.

#### 2.1.3. koordinēt Regulas Nr.2021/241 34.pantā noteikto un EK izvirzīto publicitātes prasību vienotu īstenošanu

Atveseļošanas fonda plāna komunikācijas virsmērķis ir veicināt Atveseļošanas fonda atpazīstamību un sabiedrības izpratni par Atveseļošanas fonda plāna sasniedzamajiem mērķiem Eiropas atveseļošanā, kā arī izcelt īstenoto projektu ieguldījumu nozīmi Latvijas klimata mērķu sasniegšanā un ilgtspējā, digitālajā transformācijā un citos Atveseļošanas fonda plāna ietvaros izvirzītajos sasniedzamajos mērķos.

Atveseļošanas fonda stratēģiskie komunikācijas mērķi tiks iekļauti kopējās ES fondu komunikācijas stratēģijas ietvaros. Balstoties uz stratēģijā definētajiem virsmērķiem, Atveseļošanas fonda plāna īstenošanā un uzraudzībā iesaistītās institūcijas izstrādās komunikācijas plānus, kuros paredzēti jau specifiski pasākumi konkrētu mērķa grupu informēšanai un izpratnes veicināšanai par Atveseļošanas fonda plāna kopējo ieguldījumu un konkrētiem atbalstītajiem projektiem. Tiks identificēti atsevišķi projekti, par kuriem tiks nodrošināta pastiprināta komunikācija. Tiks nodrošinātas koordinētas komunikācijas aktivitātes ar EK par šādām stratēģiski svarīgām aktivitātēm un projektiem, kas iekļauti Atveseļošanas fonda plānā: Rīgas metropoles areāla transporta sistēmas zaļināšana, Energoefektivitātes uzlabošana valsts sektora ēkās, t.sk. vēsturiskajās ēkās, dzīvojamajās ēkās un uzņēmumos, Pielāgošanās klimata pārmaiņām, Valsts pārvaldes, t.sk. pašvaldību digitālā transformācija, Uzņēmumu digitalizācija un inovācijas, Digitālās prasmes visos līmeņos, Nevienlīdzības mazināšana, Veselības aprūpes infrastruktūras stiprināšana.

Vizuālā identitāte tiks nodrošināta atbilstoši Regulā Nr.2021/241 noteiktajam, iekļaujot atsauci– “atbalsta Eiropas Savienība – JaunāPaaudzeES”.

Lai nodrošinātu informācijas apriti un aktuālo jautājumu risināšanu, FM Komunikācijas departaments vidēji vienu reizi ceturksnī organizē ES fondu komunikācijas vadības grupas sanāksmes, kurās piedalās visu ES fondu vadībā iesaistīto iestāžu pārstāvji un EK pārstāvniecības Latvijā pārstāvji. ES fondu 2021.-2027.gada plānošanas periodā ES fondu komunikācijas vadības darba grupu plānots paplašināt un attīstīt jau esošo veiksmīgo sadarbību, tādējādi nodrošinot stratēģisku un koordinētu Kohēzijas politikas fondu un Atveseļošanas fonda komunikāciju Latvijas un ES ietvaros. Tiks turpināta ciešā un koordinētā sadarbība ar EK kopīgu komunikācijas aktivitāšu nodrošināšanu, izmantojot jau esošos komunikācijas tīklus INFORM[[5]](#footnote-6) un INIO[[6]](#footnote-7) grupu ietvaros. Plānots nodrošināt tādas kopīgās aktivitātes kā preses relīzes, sociālo mediju paziņojumi, iespējami pasākumi ar EK komisāru un Eiropas Parlamenta pārstāvju dalību.

Informācija par pieejamo Atveseļošanas fonda atbalstu, īstenotajiem projektiem, ieviešanas progresu un cita ar ES fondiem saistītā informācija tiek ievietota ES fondu vienotajā tīmekļa vietnē/portālā [www.esfondi.lv](http://www.esfondi.lv), kurā informāciju administrē KI, nozaru ministrijas, Valsts kanceleja un CFLA.

**Normatīvie akti**

1. [MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)
2. [Atveseļošanas fonda plāns.](https://www.esfondi.lv/upload/anm/01_anm_plans_04062021.pdf)

**Procedūras**

[ES fondu 2021.-2027.gada plānošanas perioda un Atveseļošanas fonda komunikācijas un dizaina vadlīnijas.](https://www.esfondi.lv/upload/Vadlinijas/esfondu_af_kom_vadlinijas.pdf)

#### 2.1.4. sadarbībā ar pārējām šī apraksta 1.3. apakšpunktā minētajām iestādēm izstrādāt jaunas vai pielāgot esošās ES fondu vadlīnijas Atveseļošanas fonda plāna īstenošanas un uzraudzības uzdevumu izpildei

Nacionālajos normatīvajos aktos un iekšējos noteikumos ir iekļauti nosacījumi, lai nodrošinātu atbilstošas revīzijas liecības un dokumentu arhivēšanu. Sadarbībā ar nozaru ministrijām, Valsts kanceleju, CFLA un IUB tika izstrādātas jaunas ES fondu vadlīnijas Atveseļošanas fonda plāna īstenošanai.

Regula Nr.2021/241 paredz, ka dalībvalsts savā Atveseļošanas fonda plānā apraksta iekšējās vienošanās par Atveseļošanas fonda plāna uzraudzību un īstenošanu (18. panta 4. punkta p) apakšpunkts), pasākumus attiecībā uz korupcijas, krāpšanas, interešu konfliktu novēršanu, atklāšanu un koriģēšanu, kā arī pasākumus, kuru mērķis ir novērst dubultu finansēšanu no Atveseļošanas fonda un citām ES programmām (18. panta 4. punkta r) apakšpunkts).

Dalībvalstij arī ir pienākums veikt visus attiecīgos pasākumus, lai aizsargātu ES finanšu intereses un nodrošinātu, ka līdzekļu izmantošana saistībā ar pasākumiem, ko atbalsta Atveseļošanas fonds, atbilst aktuālajiem ES un valsts tiesību aktiem (Regulas Nr.2021/241 22. panta 1. punkts).

Konkrētās prasības paredz, ka dalībvalsts:

* regulāri pārliecinās, ka finansiālais nodrošinājums tiek pareizi izmantots saskaņā ar aktuālajiem noteikumiem un ka visi pasākumi tiek īstenoti saskaņā ar attiecīgajiem noteikumiem (Regulas Nr.2021/241 22. panta 2. punkta a) apakšpunkts);
* veic pasākumus, lai novērstu, atklātu un izbeigtu krāpšanu, korupciju un interešu konfliktu, kas definēti Finanšu regulas 61.panta 2. un 3.punktā un kas ietekmē ES finanšu intereses, kā arī sākt tiesvedību, lai atgūtu līdzekļus (Regulas Nr.2021/241 22. panta 2.punkta b) apakšpunkts);
* katru MP iesniedz kopā ar pārvaldības deklarāciju, kas apliecina, ka finansējums izmantots paredzētajiem mērķiem, informācija ir pilnīga, precīza un uzticama un ka kontroles sistēmas sniedz nepieciešamo pārliecību, kā arī audita kopsavilkumu par veiktajiem auditiem tostarp konstatētajiem trūkumiem un visām veiktajām korektīvajām darbībām (Regulas Nr.2021/241 22. panta 2. punkta c) apakšpunkts);
* ievāc datus par līdzekļu gala saņēmējiem (Regulas Nr.2021/241 22. panta 2. punkta d) apakšpunkts);
* nodrošina datu pieejamību un sadarbojas ar EK, EPPO[[7]](#footnote-8), Revīzijas palātu un, ja nepieciešams, Eiropas un Vidusjūras augu aizsardzības organizāciju (Regulas Nr.2021/241 22. panta 2. punkta e) apakšpunkts) un
* veic uzskaiti saskaņā ar Finanšu regulas 132. pantu (Regulas Nr.2021/241 22. panta 2. punkta f) apakšpunkts). Dalībvalstis tiek aicinātas arī izmantot vienoto datu iegūšanas un riska vērtēšanas rīku, ko EK ir darījusi pieejamu (Regulas Nr.2021/241 22. panta 4. punkts), tā kā tas ir efektīvs rīks krāpšanas, interešu konfliktu un pārkāpumu apkarošanai.

EK novērtēs dalībvalstu uzraudzības un īstenošanas kārtību, kā arī kontroles sistēmas un citus pasākumus saskaņā ar kritērijiem, kas aprakstīti Regulas Nr.2021/241 19. panta 3. punkta h) un j) apakšpunktā un 5. pielikuma 2.8. un 2.10.apakšpunktos.

**Normatīvie akti**


1. [MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba)
2. [Finanšu regula.](https://eur-lex.europa.eu/legal-content/LV/TXT/?uri=CELEX%3A32018R1046)
3. [Regula Nr.2021/241.](https://eur-lex.europa.eu/legal-content/LV/TXT/HTML/?uri=CELEX:32021R0241&from=EN)

**Procedūras**

[FM 13.03.2023. vadlīnijas Nr.1 informatīvā ziņojuma vai MK noteikumu izstrādei par ES Atveseļošanas un noturības mehānisma plāna reformas vai investīciju ieviešanu.](https://www.esfondi.lv/upload/af_vadlinijas-_13.02.2023.pdf)

#### 2.1.5. sniegt atbalstu nozares ministrijai un Valsts kancelejai jautājumos, kas saistīti ar komercdarbības atbalsta kontroles nosacījumiem, nodrošinot komercdarbības atbalsta kontroles institūcijas funkciju – veikt sākotnējo izvērtēšanu atbildīgo iestāžu sagatavotajiem atbalsta programmu vai ad hoc atbalsta projektiem atbilstoši [Komercdarbības atbalsta kontroles likuma](https://likumi.lv/ta/id/267199-komercdarbibas-atbalsta-kontroles-likums) [9. pantam](https://likumi.lv/ta/id/267199-komercdarbibas-atbalsta-kontroles-likums#p9)

Ņemot vērā FM KAKD specifisku kompetenci, Atveseļošanas fonda plāna īstenošanas ietvaros tas veic sākotnējo izvērtēšanu par atbildīgo institūciju sagatavotiem atbalsta programmu vai *ad hoc* atbalsta projektiem atbilstoši Komercdarbības atbalsta kontroles likuma 9.pantā noteiktajam.



*3.shēma:* Atbalsta programmu vai *ad hoc* atbalsta piešķiršana/kontrole

**Normatīvie akti**

1. [MK noteikumi Nr.621;](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba)
2. [Komercdarbības atbalsta kontroles likums;](https://likumi.lv/ta/id/267199-komercdarbibas-atbalsta-kontroles-likums)
3. [MK 21.11.2018. noteikumi Nr. 715 "Noteikumi par d*e minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem";](https://likumi.lv/ta/id/303512-noteikumi-par-de-minimis-atbalsta-uzskaites-un-pieskirsanas-kartibu-un-de-minimis-atbalsta-uzskaites-veidlapu-paraugiem)
4. [MK 21.06.2016. noteikumi Nr. 386 "Kārtība, kādā publicē informāciju par sniegto komercdarbības atbalstu un piešķir un anulē elektroniskās sistēmas lietošanas tiesības";](https://likumi.lv/ta/id/283094-kartiba-kada-publice-informaciju-par-sniegto-komercdarbibas-atbalstu-un-pieskir-un-anule-elektroniskas-sistemas-lietosanas)
5. [MK 16.12.2014. noteikumi Nr. 777 "Kārtība, kādā Eiropas Komisijā iesniedz gada ziņojumus par komercdarbības atbalsta izdevumiem, un kārtība, kādā piešķir un anulē elektroniskās sistēmas lietošanas tiesības";](https://likumi.lv/ta/id/271161-kartiba-kada-eiropas-komisija-iesniedz-gada-zinojumus-par-komercdarbibas-atbalsta-izdevumiem-un-kartiba-kada-pieskir-un-anule-e)
6. [MK 16.12.2014. noteikumi Nr. 759 "Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības";](https://likumi.lv/ta/id/271056-kartiba-kada-eiropas-komisija-iesniedz-atbalsta-programmu-un-individualo-atbalsta-projektu-pazinojumus-un-kopsavilkuma-informac)
7. [MK 29.04.2003. noteikumi Nr. 239 "Finanšu ministrijas nolikums";](https://likumi.lv/ta/id/74752-finansu-ministrijas-nolikums)
8. [FM reglaments.](https://www.fm.gov.lv/lv/fm-reglaments)

**Procedūras**

1. FM 18.09.2019. iekšējie noteikumi Nr. 12-5/15 “Kārtība, kādā Finanšu ministrija nodrošina darbību State Aid Reporting Interactive, State Aid Notification Interactive, Aid Award System Application, e-State Aid Wiki un *de minimis* atbalsta uzskaites sistēmā”;
2. FM 28.06.2019. iekšējie noteikumi Nr. 12-5/13 “Kārtība, kādā tiek nodrošināta *de minimis* atbalsta uzskaites sistēmas pieejamību un autentifikācijas un autorizācijas risinājuma uzturēšana”;
3. FM 29.06.2022. iekšējie noteikumi Nr. 1.1-5/12/11 “Kārtība, kādā Finanšu ministrija nodrošina informācijas apriti par komercdarbības atbalsta kontroles jautājumiem, izmantojot Eiropas Komisijas drošo elektronisko pastu”;

#### 2.1.6. veikt lēmumu apstrīdēšanas iestādes funkciju attiecībā uz Atveseļošanas fonda plāna finansējuma piešķiršanas lēmumiem, ko CFLA pieņēmusi investīciju projektu iesniegumu atlases ietvaros saskaņā ar [MK noteikumu Nr.621](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20) 9.3.apakšpunktu

Projektu iesniedzējiem investīciju projektu atlasēs paredzētas apstrīdēšanas tiesības par CFLA pieņemtajiem nelabvēlīgiem lēmumiem (lēmumi par projekta iesnieguma apstiprināšanu ar nosacījumu un lēmumi par projekta iesnieguma noraidīšanu). Apstrīdēšanas tiesības par CFLA pieņemtajiem nelabvēlīgajiem lēmumiem FM ir neatkarīgi no projekta iesniedzēja juridiskā statusa. Savukārt pārsūdzēšanas tiesības ir projekta iesniedzējiem, pret kuriem izdodamais CFLA nelabvēlīgais lēmums ir administratīvais akts, un pārsūdzēšana paredzama atbilstoši Administratīvā procesa likumā noteiktajai kārtībai. Attiecībā uz CFLA nelabvēlīgā lēmuma adresātiem, kuri ir publisko tiesību subjekti, tiesību aizsardzība tiek nodrošināta tikai FM (FM lēmums nav pārsūdzams). CFLA nelabvēlīgā lēmuma pārsūdzēšana neaptur tā darbību.

FM struktūrvienība (ES fondu lietu departaments) nodrošina lietas izskatīšanu un organizē izskatīšanas procesu atbilstoši iekšējai kārtībai, t.sk. izlemjot par nepieciešamajām darbībām tiesiska un pamatota lēmuma pieņemšanai. FM lēmumu pieņem valsts sekretāra vietnieks ES fondu jautājumos, kuram saskaņā ar FM rīkojumu ir noteiktas dokumentu parakstīšanas tiesības.

**Normatīvie akti**

1. [MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba)
2. [FM reglaments.](https://www.fm.gov.lv/lv/fm-reglaments)

**Procedūras**

1. FM 13.05.2022. iekšējā kārtība Nr.4 “Kārtība, kādā koordinējošā iestāde izskata iesniegumus par apstrīdētajiem CFLA lēmumiem”;
2. FM 21.04.2022. rīkojums Nr.240 “Grozījumi Finanšu ministrijas 22.05.2015. rīkojumā Nr.215 “Par dokumentu parakstīšanas tiesībām”.

Atveseļošanas fonda plāna RI (valsts, reģionāla vai vietējā līmeņa publiskā struktūra vai privātā struktūra) un struktūras, kuras daļa tā ir, statuss, kā arī tieši īstenoto funkciju un uzdevumu apraksts

Saskaņā ar MK noteikumu Nr.621 2.1.2.apakšpunktā noteikto FM veic Atveseļošanas fonda plāna RI funkcijas.

FM kā Atveseļošanas fonda plāna RI pilda MK noteikumu Nr.621 7.punktā noteiktos uzdevumus:

* + 1. izstrādāt Atveseļošanas fonda plāna revīzijas stratēģiju Atveseļošanas fonda plāna īstenošanas periodam un uz riska novērtējumu balstītu ikgadēju sistēmas auditu un darbību revīziju plānu

RI izstrādāja un 07.03.2022. apstiprināja kopējo Atveseļošanas fonda plāna [revīzijas stratēģiju](https://www.esfondi.lv/revizija)Atveseļošanas fonda plāna īstenošanas periodam, kas ietvers procesu risku novērtējumu CFLA, nozaru ministrijās un Valsts kancelejā.

Pamatprocesi: IT sistēma (vadības informācijas sistēmas Atveseļošanas fonda modulis)- krāpšanas un korupcijas riska novēršana, interešu konflikta riska novēršana, dubultā finansējuma riska novēršana, rezultātu sasniegšana (atskaites punktu un mērķu).

Pamatojoties uz procesu riska novērtējumu, katru gadu tiks sagatavots horizontālo sistēmas auditu plāns.

* + 1. atbilstoši šī apraksta 2.2.1.apakšpunktā minētajam plānam veikt sistēmu auditus un darbību revīzijas, lai sniegtu viedokli par Atveseļošanas fonda plāna īstenošanai izveidoto iekšējās kontroles sistēmu (ja attiecināms) un veiktajiem pasākumiem dubultā finansējuma riska, interešu konflikta riska un korupcijas un krāpšanas riska mazināšanai, kā arī veikt datu ticamības novērtējumu par sasniegtajiem atskaites punktiem un mērķiem. Ja RI identificē trūkumus, tā atbilstoši kompetencei sniedz priekšlikumus Atveseļošanas fonda plāna vadības un kontroles sistēmas pilnveidošanai

Veicot risku izvērtējumu katra horizontālā sistēmas audita ietvaros, tiks ņemti vērā Valsts kontroles, Korupcijas novēršanas un apkarošanas biroja, iekšējā audita struktūrvienību un citu iekšējo un ārējo revidentu pārbaužu ziņojumi. Lai efektīvi izmantotu RI resursus un mazinātu administratīvo slogu, Atveseļošanas fonda auditi iespēju robežās var tikt apvienoti ar citu fondu vai finanšu instrumentu ietvaros veicamajiem auditiem, tā kā CFLA, nozaru ministrijas un Valsts kanceleja ir iesaistītas ES fondu 2014.-2020.gada plānošanas perioda vai NOR/EEZ īstenošanā, kas ir RI audita apjomā.

Ņemot vērā, ka Atveseļošanas fonda plāna riska jomas tiek auditētas arī ES fondu 2014.-2020.gada plānošanas perioda ietvaros, tiks pielāgotas jau esošās audita procedūras un metodes. Detalizēts audita ietvaros veicamo pasākumu apraksts ir iekļauts revīzijas stratēģijā.

Saskaņā ar Atveseļošanas fonda plānā norādīto 2022.gadā tika uzsākts *Early preventive* sistēmas audits CFLA, nozaru ministrijās un Valsts kancelejā, kura ietvaros tiks aptverti visi būtiskie procesi. Par otrajā MP iekļautajiem atskaites punktiem un mērķiem atbilstoši RI risku novērtējumam, tiks veiktas investīciju un reformu atbalsta gadījumu revīzijas, lai iegūtu pietiekamu pārliecību, ka iestāžu kontroles sistēma attiecībā uz elementiem, kurus novērtēja EK, saskaņojot Atveseļošanas fonda plānu, ir izveidota atbilstoši EK un Latvijas Republikas normatīvo aktu prasībām un darbojas efektīvi.

* + 1. atbilstoši identificētajiem riskiem var veikt papildu revīzijas uzdevumus, kā arī citas pārbaudes saskaņā ar EK sniegtajām norādēm Atveseļošanas fonda plāna īstenošanā

Gadījumos, ja veiktajos Atveseļošanas fonda plāna sistēmas auditos tiek identificēti būtiski riski, tad RI var veikt arī citas pārbaudes.

* + 1. nodrošināt pastāvīgu šī apraksta 2.2.2. un 2.2.3. apakšpunktā minēto auditu rezultātu ievadi vadības informācijas sistēmā

RI nodrošina FM kā Atveseļošanas fonda plāna RI veikto sistēmu auditu, investīciju un reformu atbalsta gadījumu revīziju (t.sk. papildus veikto), kā arī citu pārbaužu rezultātu ievadi vadības informācijas sistēmā.

* + 1. pamatojoties uz šī apraksta 2.2.4.apakšpunktā minētajos auditos gūtajiem secinājumiem un minēto pārbaužu rezultātiem, kā arī uz citu objektīvu un pieejamu informāciju, sagatavot veikto auditu apkopojumu un MK noteikumu Nr.621 16.punktā minētajā termiņā pievienot to vadības informācijas sistēmā

RI sagatavo audita kopsavilkumu, balstoties uz RI veikto Atveseļošanas fonda plāna sistēmu auditu, investīciju un reformu atbalsta gadījumu revīziju rezultātiem, citu RI veikto auditu rezultātiem, citu iestāžu[[8]](#footnote-9) ziņojumiem, kā arī vadības informācijas sistēmā pieejamo informāciju.

RI sagatavoto auditu kopsavilkumu KI pievieno EK iesniedzamajam dokumentu kopumam.

RI audita kopsavilkuma gala redakcija tiek sagatavota pēc RI veikto Atveseļošanas fonda plāna sistēmu auditu, investīciju un reformu atbalsta gadījumu revīziju rezultātiem, kā arī KI sagatavotās pārvaldības deklarācijas projektā iekļautās informācijas izvērtēšanas. Pārvaldības deklarācija var tikt sagatavota tikai pēc visu konkrētajā MP iekļauto reformu un investīciju atskaites punktu un mērķu sasniegšanas. RI veiktās investīciju un reformu atbalsta gadījumu revīzijas var tikt veiktas pēc attiecīgo atskaites punktu un mērķu izpildes, kad ir pieejami apliecinoši dokumenti vadības informācijas sistēmā. Ņemot vērā noteiktos atskaites punktu un mērķu izpildes termiņus, šobrīd MK noteikumu Nr.621 16.punktā noteiktais termiņš – 10.janvāris, nav atbilstošs faktiskajai situācijai.

Atbildīgo institūciju funkciju Atveseļošanas fonda plāna īstenošanā apraksts

Nozaru ministriju un Valsts kancelejas funkcijas[[9]](#footnote-10)

Nozaru ministriju un Valsts kancelejas pienākumi ir noteikti MK noteikumu Nr.621 8.punktā:

1. nodrošina sava resora Atveseļošanas fonda plāna ietvaros noteikto reformu un investīciju atbilstošu īstenošanu (tai skaitā to uzraudzību un risku pārvaldību) un veic iekšējās kontroles sistēmas izstrādi, īstenošanu, uzraudzību (tai skaitā iekšējo auditu) un pilnveidi atbilstoši Atveseļošanas fonda plāna īstenošanas prasībām. Atveseļošanas fonda plāna ietvaros noteikto reformu un investīciju atskaites punktu un mērķu sasniegšanu nodrošina attiecīgā nozares ministrija vai Valsts kanceleja atbilstoši Atveseļošanas fonda plānā noteiktajai kompetencei.
2. nodrošina sava resora sniegto datu ticamību, izsekojamību, pamatotību, kā arī, ja nepieciešams, nodrošina piekļuvi ar Atveseļošanas fonda plāna īstenošanu saistītajai informācijai un spēj to uzrādīt šī apraksta 1.1.apakšpunktā minētajām iestādēm, kā arī Latvijas Republikas un EK finansēšanas nolīgumā par Atveseļošanas fonda plānu minētajām iestādēm.
3. nodrošina komercdarbības atbalsta nosacījumu ievērošanu Atveseļošanas fonda plāna, atbalsta programmu un *ad hoc* atbalsta projektu izstrādē un īstenošanā, izņemot uzraudzību gadījumos, kad komercdarbības atbalstu piešķir un projektu īstenošanas uzraudzību veic CFLA.
4. atbilstoši Regulas Nr.2021/241 34.pantam un EK sniegtajiem publicitātes nosacījumiem sniedz sabiedrībai informāciju par Atveseļošanas fonda plāna reformu un investīciju rezultātiem.
5. atbilstoši kompetencei ievada vadības informācijas sistēmā informāciju Atveseļošanas fonda plāna īstenošanas progresa pusgada ziņojuma (saskaņā ar Regulas Nr.2021/241 27.pantu) un MP (saskaņā ar Regulas Nr.2021/241 22.pantu) sagatavošanai.
6. resora ietvaros nodrošina, ka finansējuma saņēmējs ievēro ar Atveseļošanas fonda plāna īstenošanu saistītās prasības. Ja nozares ministrija vai Valsts kanceleja konstatē, ka minētās prasības netiek ievērotas, tā pret finansējuma saņēmēju veic attiecīgas korektīvas darbības, ievērojot šī apraksta 2.1.1.4.apakšpunktā minētās vadlīnijas.

Vērtējot projekta iesniegumus atbilstoši izslēgšanas kritērijiem un pieņemot lēmumus par projekta noraidīšanu, tiek piemērota pieeja pēc analoģijas ar ES fondu 2021.–2027.gada plānošanas perioda tiesisko regulējumu.

Nozaru ministriju un Valsts kancelejas funkcijas pilda iestādes kas minētas šī apraksta 1.3.5.apakšpunktā.

Nozaru ministrijas un Valsts kanceleja ir atbildīgas par funkciju nodalīšanu vienas iestādes ietvaros, nosakot ieviešanas un uzraudzības funkcijas, kā arī finansējuma saņēmēja funkcijas, ja attiecināms.

CFLA funkcijas

CFLA veic darbības saskaņā ar MK noteikumiem Nr.621 9.punktā noteikto un saskaņā ar konkrēto investīciju regulējošiem normatīvajiem aktiem. CFLA galvenās funkcijas ir norādītas šī vadības un kontroles sistēmas apraksta 1.pielikumā.

Atklātu projektu iesniegumu atlašu ietvaros, vērtējot projektu iesniegumus atbilstoši izslēgšanas kritērijiem un pieņemot lēmumus par projekta noraidīšanu, pamatojoties uz izslēgšanas kritērijiem, tiek piemērota pieeja pēc analoģijas ar ES fondu 2021.-2027.gada plānošanas perioda tiesisko regulējumu.

IUB funkcijas

Attiecībā uz iepirkumiem, kuriem piešķirts Atveseļošanas fonda finansējums, IUB pilda funkcijas, kas IUB ir kopumā noteiktas saskaņā ar normatīvajiem aktiem. IUB pamatfunkcijas ir noteiktas PIL 66.pantā, tai skaitā funkcija pārraudzīt iepirkuma procedūras atbilstību normatīvo aktu prasībām, izskatīt iesniegumus atbilstoši PIL 68.pantam, kā arī sniegt metodisko atbalstu.

Papildus IUB pamatfunkciju nodrošināšanai, t.sk. metodoloģiskā atbalsta sniegšanai gan pasūtītājiem un piegādātājiem, gan Atveseļošanas fonda plāna administrēšanā iesaistītajām institūcijām, Atveseļošanas fonda plāna funkciju ietvaros IUB veic izlases veida iepirkuma procedūru pirmspārbaudes (akcentējoties uz iepirkuma dokumentācijas pārbaudēm) attiecībā uz iepirkuma procedūrām, kam piešķirts Atveseļošanas fonda finansējums. Pirmspārbaudes tiek veiktas pirms iepirkuma līguma noslēgšanas.

IUB izstrādā kritērijus uz riskiem balstītai pieejai – kādā veidā tiek atlasīti pārbaudāmie pasūtītāji un pārbaudāmās iepirkuma procedūras. Papildus IUB izstrādā kritērijus, kādos gadījumos un kādā veidā var tikt pārbaudīti atsevišķi iepirkuma procedūras aspekti (piemēram, pretendentu atlases kritēriji, piedāvājuma izvēles/ vērtēšanas kritēriji), nepārbaudot visu iepirkuma procedūru kopumā (īpaši gadījumos, kad vienlaikus tiek izsludināts lielāks skaits augsta riska iepirkumu – lai novērstu situāciju, kad tiek pārbaudīti vienīgi atsevišķi iepirkumi, IUB var pārbaudīt būtiskākos aspektus lielākam iepirkuma procedūru skaitam).

Pirmspārbaužu veikšanai IUB izmanto pārbaudes lapas – pielikumus IUB izstrādātajai Metodikai par iepirkumu pirmspārbaužu veikšanu sadarbības iestādei ES fondos, kurās iekļauti būtiskākie no publisko iepirkumu prakses (t.sk. EK auditoru konstatējumiem) izrietošie kontroljautājumi iepirkuma procedūru pārkāpumu novēršanai.

IUB saskaņā ar MK noteikumu Nr.621 11.punktu nodrošina Atveseļošanas fonda plāna īstenošanas ietvaros veikto iepirkumu izlases veida pirmspārbaudes, minēto pārbaužu ietvaros izteikto ieteikumu ieviešanas uzraudzību, kā arī nodrošina minēto pārbaužu un ieteikumu statusa ievadi vadības informācijas sistēmā.

FM IAD funkcijas

FM IAD Iekšējā audita politikas plānošanas nodaļa valsts pārvaldē ir atbildīga par iekšējā audita politikas izstrādi, t.sk. izstrādā metodiskos materiālus un koordinē valsts pārvaldes iekšējā audita struktūrvienību darbu, kā arī atbildīga par auditoru profesionālās kompetences paaugstināšanu. FM IAD sastāvā ir 12 (divpadsmit) cilvēki un to veido 2 (divas) nodaļas – Iekšējā audita nodaļa (turpmāk- IAN) un Iekšējā audita politikas plānošanas nodaļa. IAN funkcionāli ir pakļauts valsts sekretārei, bet administratīvi – IAD direktorei.

Nozaru ministriju un Valsts kancelejas iekšējā audita struktūrvienības veic iekšējos auditus Atveseļošanas fonda jomā, bet tikai sava resora ietvaros. Par veikto auditu sagatavotā ziņojuma un ieteikumu ieviešanas grafika kopija tiek iesniegta FM IAD IAN vai ievietota vadības informācijas sistēmā. Izteikto ieteikumu ieviešanas uzraudzību nodrošina tās iestādes iekšējā audita struktūrvienība, kura veica auditu. FM IAD IAN par ziņojumos atklātajām nepilnībām (tādās jomās kā krāpšana, korupcija, interešu konflikts un dubultais finansējums), kas varētu ietekmēt pārvaldības deklarācijas sagatavošanu, ar pavadvēstuli informē FM kā KI.

Tāpat FM IAD IAN sagatavo informācijas apkopojumu par nozaru ministrijās un Valsts kancelejā veiktajām pārbaudēm līdz kārtējā gada 10.janvārim par veiktajiem auditiem līdz iepriekšējā gada beigām.

**

*4.shēma* IAD struktūra

* 1. Iestāde, kas ir atbildīga par MP pievienotās pārvaldības deklarāciju

Informācija ir atspoguļota šīs apraksta 2.1.1. apakšpunktā.

Saskaņā ar Regulas Nr.2021/241 22.panta 2.punkta a)apakšpunktu dalībvalsts efektīvi īsteno samērīgu krāpšanas un korupcijas apkarošanas pasākumu īstenošanu, kā arī veic visus nepieciešamos pasākumus, lai izvairītos no interešu konflikta:

atbilstoši pasākumi, kas saistīti ar krāpšanas un korupcijas apkarošanas pasākumu īstenošanu, kā arī visi nepieciešamie pasākumi, lai izvairītos no interešu konflikta;

krāpšanas riska novērtējums un piemērota krāpšanas mazināšanas pasākumu definīcija.

Atveseļošanas fonda plānā noteikto reformu un investīciju īstenošanas procesa uzraudzības, kontroles un atskaites punktu un mērķu rezultātu pārbaudes procesu atbilstoši kopējām vadības un kontroles sistēmas prasībām nodrošinās nozaru ministrijas un Valsts kanceleja sadarbībā ar CFLA, kā arī piesaistot un sadarbojoties ar attiecīgajām kompetentajām institūcijām un paļaujoties uz to sniegto izvērtējumu par darbību atbilstību normatīvajiem aktiem. Ievērojot minēto, kontroļu kvalitāte saglabājas, bet tiek vienkāršots uzraudzības process, mainot fokusu uz procesa un rezultātu pārbaudi.

Katrai institūcijai ir izstrādāta iekšējā kontroles sistēma atbilstoši MK noteikumiem Nr.326[[10]](#footnote-11) un atbilstoši MK noteikumiem Nr. 630[[11]](#footnote-12) noteiktajām pamatprasībām korupcijas un interešu konflikta riska novēršanai institūcijā.

Lai nodrošinātu ātru un efektīvu Atveseļošanas fonda plāna specifikai nepieciešamo procedūru izstrādi, katrā Atveseļošanas fonda plāna ieviešanā un uzraudzībā iesaistītajā iestādē tiks izmantotas, un nepieciešamības gadījumā papildinātas jau iestāžu rīcībā esošās procedūras un skaidrojošās vadlīnijas. Tādējādi Atveseļošanas fonds tiks visefektīvāk integrēts iestādes kopējā vadības un kontroles sistēmā.

Esošā vadības un kontroles sistēma riska pārvaldības jomā tiks izmantota arī Atveseļošanas fonda plāna ietvaros. Lai gan tiks mazināts kopējais kontroļu apjoms un slogs, īpašs fokuss būs uz procesa un mērķu uzraudzību, kā arī pastiprināti uzraugot dubultā finansējuma, interešu konflikta, korupcijas un krāpšanas riskus.

CFLA pastāvīgi veic uz risku analīzi balstītas izlases veida pārbaudes, un ievada informāciju vadības informācijas sistēmā. Sagatavo informāciju kopsavilkumam par veiktajām pārbaudēm, kontrolēm, tostarp konstatētajiem trūkumiem un visām veiktajām korektīvajām darbībām un sniedz pārvaldības deklarāciju FM, apliecinot savā līmenī procesa atbilstību Regulas Nr.2021/241 22.pantam. CFLA veic uz riskiem balstītas pārbaudes atbilstoši iestādes iekšējās kontroles sistēmai. CFLA nodrošina investīciju projektu uzraudzības procesu, akcentu fokusējot uz dubultā finansējuma, komercdarbības atbalsta nosacījumu pārbaudēm, kā arī uz kontrolēm korupcijas, interešu konflikta un krāpšanas atklāšanu un novēršanu. Minētās kontroles tiek īstenotas:

* 1. izlases veidā veicot pārbaudes, vai Atveseļošanas fonda plāna īstenošanas ietvaros nav konstatējamas pazīmes par pieļautu interešu konflikta, korupcijas un krāpšanas un dubultā finansējuma situāciju Atveseļošanas fonda plāna investīciju un reformu īstenošanas ietvaros.
  2. izlases veidā veicot Atveseļošanas fonda plānā definēto atskaites punktu un mērķu, tai skaitā datu ticamības pārbaudes.
  3. nepieciešamības gadījumā attiecībā pret Atveseļošanas fonda plāna finansējuma saņēmēju piemērojot attiecīgas korektīvās darbības, tai skaitā daļēji vai pilnībā atgūstot nepamatoti izmaksāto vai neatļauti izmantoto summu.
  4. iekļaujot līgumā par investīciju projektu īstenošanu pienākumus un atbildību projektu īstenotājiem interešu konflikta, korupcijas un krāpšanas risku novēršanai.
  5. veicot citas papildus pārbaudes, reaģējot no trešajām pusēm saņemtu informāciju un sadarbojoties ar tiesībsargājošām iestādēm (EPPO, KNAB, Konkurences Padome, Būvniecības valsts kontroles birojs, Valsts ieņēmumu dienests).

Atbilstoši starpresoru vienošanās un MK noteikumu Nr.621 noteiktajam, nozaru ministrijas un Valsts kanceleja regulāri vada un aktualizē informāciju vadības informācijas sistēmā par Atveseļošanas fonda progresu un sasniegtajiem rezultātiem, par veiktajām pārbaudēm, kontrolēm, tostarp konstatētajiem trūkumiem un visām veiktajām korektīvajām darbībām atbilstoši EK noteiktajai veidlapai un vadības informācijas sistēmas iestrādātajai formai, sniedzot pārvaldības deklarāciju kā apliecinājumu sava līmeņa procesu atbilstībai Regulas Nr.2021/241 22.pantam, par to, ka visi līdzekļi, tostarp tādi, kas tikuši attiecināti retrospektīvi no 01.02.2020.[[12]](#footnote-13), ir izmantoti paredzētajam mērķim, iesniegtā informācija ir pilnīga, precīza un ticama un ka ieviestās kontroles sistēmas sniedz vajadzīgās garantijas, ka līdzekļi tikuši pārvaldīti saskaņā ar visiem piemērojamiem noteikumiem, jo īpaši noteikumiem par izvairīšanos no interešu konfliktiem, krāpšanas novēršanu, korupciju un dubultu finansēšanu no mehānisma vai citām Savienības programmām saskaņā ar pareizas finanšu pārvaldības principu.

Izstrādāta Eiropas Sociālā fonda, Eiropas Reģionālā attīstības fonda un Kohēzijas fonda vadībā iesaistīto iestāžu risku pārvaldības stratēģija 2014.-2020.gada plānošanas periodā[[13]](#footnote-14) (turpmāk– Risku pārvaldības stratēģija), kuru plānots attiecināt arī uz Atveseļošanas fonda plāna administrēšanā iesaistītajām iestādēm.

Risku pārvaldības stratēģija ir attiecināma uz ES fondu 2014.-2020.gada plānošanas perioda vadības likumā noteikto vadošo iestādi, atbildīgajām iestādēm un sadarbības iestādi, kā arī Atveseļošanas fonda administrēšanā iesaistītajām iestādēm. Risku pārvaldības stratēģijas mērķis ir noteikt risku pārvaldības pasākumu nepieciešamību ES fondu un Atveseļošanas fonda vadībā iesaistītajās iestādēs, lai nodrošinātu tiešu atbalstu ES un nacionālā līmenī attiecībā uz ES fondu un Atveseļošanas fonda plāna vadību izvirzīto mērķu sasniegšanu. Risku pārvaldības stratēģijā ir norādīta vienota ES fondu (tiks pielāgota arī Atveseļošanas fonda specifikai) risku pārvaldībā izmantojamā terminoloģija, noteikts risku pārvaldības institucionālais ietvars, aprakstīti riska pārvaldības sistēmas dalībnieku pienākumi un atbildības sadalījums, uzskaitīti piemērojamie riska pārvaldības principi, noteikti kopīgie vadības mērķi, izvērtēta riska vadības brieduma pakāpe, kā arī noteiktas galvenās riska kategorijas un apzināta to vadības vispārīgā prakse.

Lai nodrošinātu pietiekamu garantiju tam, ka Atveseļošanas fonda līdzekļi tiek izlietoti saskaņā ar piemērojamiem principiem ES finanšu interešu aizsardzībai, īpaša nozīme Risku pārvaldības stratēģijā tiek piešķirta krāpšanas un korupcijas risku mazināšanai.

**Procesa īss apraksts**

Lai veicinātu efektīvas un samērīgas krāpšanas apkarošanas pasākumu nodrošināšanu, valsts sekretāra vietnieka ES fondu jautājumos pakļautībā esošās struktūrvienības reizi divos gados[[14]](#footnote-15) koordinē ES fondu krāpšanas un korupcijas risku novērtēšanu, iekļaujot arī uz Atveseļošanas fondu attiecināmos aspektus, savukārt nozares ministrijas un Valsts kanceleja investīciju un reformu sadaļā veic atskaites punktu/mērķu analīzi, kā arī nodrošina pasākumus korupcijas, interešu konflikta un krāpšanas riska novēršanai.

FM struktūrvienību pārstāvji turpina līdzdarboties krāpšanas novēršanas koordinācijas dienestā – AFCOS – Latvijā, kas ir nozīmīgs kontaktpunkts starp dažādām iestādēm. Tāpat sadarbība tiek turpināta ar tiesībsargājošajām iestādēm (EPPO, KNAB, Konkurences Padome, Būvniecības valsts kontroles birojs, Valsts ieņēmumu dienests).

Visās Atveseļošanas fonda plāna īstenošanas procesā iesaistītajās iestādēs un visos Atveseļošanas fonda plāna ieviešanas posmos plānotas pastiprinātas pārbaudes uz krāpšanas, korupcijas un interešu konflikta riska pārbaudēm. ES fondu vadības un kontroles sistēmas ietvaros esošajām institūcijām ir cieša sadarbība ar KNAB, Konkurences padomi[[15]](#footnote-16), Finanšu un kapitāla tirgus komisiju[[16]](#footnote-17), Finanšu izlūkošanas dienestu[[17]](#footnote-18) u.c. kompetentajām tiesībsargājošām institūcijām. Latvijas institūcijas aktīvi un regulāri sadarbojas ar tiesībsargājošajām iestādēm iespējamo pārkāpumu gadījumā atbilstoši attiecīgo iestāžu kompetencei gan konsultējoties iespējamu pārkāpumu gadījumā, gan ziņojot par konstatējumiem. Tāpat sadarbība notiek AFCOS ietvaros, kā arī organizējot mērķētas apmācības par aktuālajiem jautājumiem un praksi. Papildus strādājošajai sistēmai šo un citu jomu pārbaudēs, Atveseļošanas fonda plāna 6.komponentes ietvaros ir plānots papildus stiprināt valsts iestāžu kapacitāti šajās jomās.

Krāpšanas, korupcijas un interešu konflikta pārbaudes notiks vairākos līmeņos. Šīs jomas tiks pārbaudītas IUB veiktajās iepirkumu procedūru pirmspārbaudēs, CFLA veiktajās iepirkumu procedūru pārbaudēs investīciju/projektu īstenošanas laikā, nozaru ministrijām un Valsts kancelejai- veicot reformu īstenošanas, kā arī investīciju projektu, kurus īsteno nozaru ministrijas un Valsts kanceleja vai tās padotības iestādes uzraudzības procesus. Papildus RI, veicot sistēmas auditus, arī skatīs šīs jomas, līdz ar to gan ES fondu 2014.-2020.gada plānošanas perioda ES fondu sistēmas ietvaros, gan Atveseļošanas fonda plāna ieviešanas laikā šīs jomas tiek pārbaudītas.

Atbilstoši Trauksmes celšanas likumam[[18]](#footnote-19), jau darbojas horizontāls instruments - trauksmes cēlēju ziņošanas un aizsardzības process.

CFLA investīciju projektu īstenošanas procesa laikā veiks līgumu grozījumu pārbaudes, iepirkumu pārbaudes, komercdarbības atbalsta nosacījumu, datu ticamības pārbaudes, krāpšanas, korupcijas un interešu konflikta pārbaudes, virsuzraudzību, risku vērtēšanu, pārbaudes projektu īstenošanas vietās, trūkumu novēršanas uzraudzību, t.sk., rādītāju, progresa, dubultā finansējuma, progresa pārbaudes, neatbilstību konstatēšanu.

**Normatīvie akti**

1. MK [08.05.2012. noteikumi Nr.326](https://likumi.lv/ta/id/247746-noteikumi-par-ieksejas-kontroles-sistemu-tiesas-parvaldes-iestades) “Noteikumi par iekšējās kontroles sistēmu tiešās pārvaldes iestādēs”, kas nosaka Latvijā tiešajām pārvaldes iestādēm iekšējās kontroles sistēmas pamatprasības, t.sk. risku vadības izveidošanas, uzraudzības un uzlabošanas kārtību;
2. [MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)

**Procedūras**

1. Procedūra [“ESF ERAF un KF iesaistīto iestāžu risku pārvaldības stratēģija 2014.-2020.gada plānošanas periodam”](https://www.esfondi.lv/upload/Ieviesana/risku-parvaldibas-strategija-2014--2020.pdf) (tiks aktualizēta atbilstoši Atveseļošanas fonda specifikai);
2. Procedūra “Kārtība, kādā tiek veikta risku pārvaldība Eiropas Savienības fondu 2014.-2020. un 2021.-2027.gada plānošanas periodā, Atveseļošanas fondā un citu ārvalstu finanšu palīdzības instrumentu vadībā”;
3. Procedūra “Kārtība, kādā vadošajā iestādē nodrošina horizontālo jautājumurisināšanu”, t.sk. vadošās iestādes un/vai Finanšu ministrijas kā Atveseļošanas fonda koordinējošās iestādes darbinieka apliecinājums par iespējamā interešu konflikta un korupcijas nepieļaušanu, novēršanu un fizisko personu datu aizsardzības un informācijas neizpaušanas prasību ievērošanu, ko paraksta darbinieki;
4. FM 08.03.2022. rīkojums Nr.125 “Par Eiropas Savienības struktūrfondu, Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta, Latvijas un Šveices sadarbības programmas risku pārvaldības darba grupu”.

**Citi dokumenti**

1. FM 13.09.2019. iekšējie noteikumi Nr.12-5/14 “Kārtība, kādā Finanšu ministrijā nodrošina un veic pasākumus interešu konflikta risku novēršanai, sagatavo un iesniedz valsts amatpersonu sarakstu”;
2. FM 19.09.2022. iekšējie noteikumi “Trauksmes celšanas kārtība Finanšu ministrijā”;
3. FM 08.03.2010. iekšējie noteikumi “Ētikas kodekss”;
4. [MK noteikumi Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”.](https://likumi.lv/ta/id/294518-noteikumi-par-ieksejas-kontroles-sistemas-pamatprasibam-korupcijas-un-interesu-konflikta-riska-noversanai-publiskas-personas-institucija)

5. Saskaņā ar Regulas Nr.2021/241 22.panta 2.punkta c) apakšpunktu dalībvalsts uztur atbilstošas procedūras, lai sagatavotu pārvaldības deklarāciju un valsts līmenī veikto revīziju un kontroles kopsavilkumu

5.1. Efektīva procedūra pārvaldības deklarācijas sagatavošanai, revīziju un kontroles kopsavilkumu dokumentēšanai un revīzijas liecību pamatā esošās informācijas saglabāšanai

Saskaņā ar Regulas Nr.2021/241 22.pantu EK ir nepieciešams iesniegt MP atmaksas saņemšanai, pievienojot vairākus pavadošos dokumentus, tādus kā apliecinošos dokumentus par atskaites punktu un mērķu sasniegšanu, audita kopsavilkumu par veiktajām pārbaudēm, tostarp konstatētajiem trūkumiem, kā arī pārvaldības deklarāciju par atbilstošu sistēmas pārvaldību. Regula Nr.2021/241 paredz iespēju MP iesniegt EK arī vienreiz gadā. Ņemot vērā ar Padomes īstenošanas lēmumā noteikto ar EK saskaņoto indikatīvo laika grafiku, Latvija izmanto šo regulā noteikto iespēju, tādējādi mazinot administratīvo slogu Atveseļošanas fonda ieviešanā iesaistītajām iestādēm sagatavot Regulas Nr.2021/241 22.pantā minētos dokumentus. Izņēmums var būt 2026.gads, ņemot vērā Regulas Nr.2021/241 20.panta 4.d) apakšpunktā minēto attiecināmības termiņu, kad MP pamatojošie dokumenti būtu jāsniedz divas reizes gadā. FM kā koordinators par Atveseļošanas fonda plāna īstenošanu atsevišķi informēs Atveseļošanas fonda plāna ieviešanas iestādes par 2026.gada noslēguma MP nepieciešamo dokumentu gatavošanas kārtību.

Lai samazinātu iestāžu iesaistes biežumu Atveseļošanas fonda plāna progresa ziņošanai, nacionāli ir priekšlikums uzbūvēt ziņošanas sistēmu tā, ka reizi gadā jeb kārtējā gada sākumā iestādes sniedz informāciju gan Atveseļošanas fonda plāna progresa pusgada ziņojumam, gan arī MP izstrādei, savukārt kārtējā gada vidū – tikai informāciju Atveseļošanas fonda plāna īstenošanas progresa pusgada ziņojumam. Ņemot vērā MK noteikumos Nr.621 aprakstīto funkciju sadalījumu, ziņošanas un MP iesniegšanas process ir paredzēts secīgā pakāpeniskā veidā:

* Vispirms informāciju par investīciju projektu ieviešanu ievada CFLA attiecībā uz investīciju projektu iesniegumu atlasi, ja to paredz attiecīgie investīcijas īstenošanas MK noteikumi. Ja nozares ministrija/Valsts kanceleja savā pārraudzībā esošās Atveseļošanas fonda plāna investīcijas un reformas, ja attiecināms, deleģē savām padotības iestādēm (Atveseļošanas fonda plāna finansējuma saņēmējiem), atrunājot uzraudzības un ieviešanas modeli MK informatīvajā ziņojumā, attiecīgi arī šīs iestādes nodrošina informācijas ievadi vienā laikā ar CFLA. Informācija par katru projektu līdzīgi kā ES fondu 2014.-2020.gada plānošanas periodā ir vadāma vadības informācijas sistēmā, tādējādi izsekojamā veidā rādot projektu progresu un tajā veiktās kontroles.

Šo informāciju, kas ievadīta vadības informācijas sistēmā, CFLA un RI izmanto, lai veiktu izlases veida pārbaudes un auditus par MK noteikumos šīm iestādēm definētiem aspektiem. IUB, veicot izlases veidā iepirkumu pirmspārbaudes, ievada šo informāciju vadības informācijas sistēmā, attiecīgi gan CFLA, gan nozares ministrija un Valsts kanceleja var šos rezultātus redzēt un ņemt vērā līdz MK noteikumos definētiem termiņiem, sniedzot kopsavilkumu par veiktajām pārbaudēm un konstatētiem trūkumiem. Tāpat CFLA un nozares ministrija/Valsts kanceleja ņem vērā RI konstatējumus projektos.

|  |  |
| --- | --- |
|  | CFLA veic pastāvīgu Atveseļošanas fonda plāna īstenošanas uzraudzību, ievērojot MK noteikumu Nr.621 2.3.1. apakšpunktā noteikto Atveseļošanas fonda plāna īstenošanas funkciju attiecībā uz investīciju projektu iesniegumu atlasi, ja to paredz attiecīgie investīcijas īstenošanas MK noteikumi, kā arī veic izlases veida pārbaudes un par tām ievada informāciju vadības informācijas sistēmā, bet ne vēlāk kā:   1. līdz kārtējā gada 10.janvārim par veiktajām pārbaudēm līdz iepriekšējā gada beigām; 2. līdz kārtējā gada 10.jūlijam par veiktajām pārbaudēm līdz kārtējā gada 30.jūnijam.   CFLA līdz kārtējā gada 10.janvārim nodrošina, ka vadības informācijas sistēmā ir pieejama atbilstoša pamatojoša dokumentācija attiecībā uz investīciju projektu iesniegumu atlasi, kā arī vadības informācijas sistēmā pievieno šādus dokumentus atbilstoši Regulas Nr.2021/241 22.pantam:   1. kopsavilkumu par CFLA veiktajām pārbaudēm, tostarp konstatētajiem trūkumiem Atveseļošanas fonda plāna īstenošanā un veiktajām korektīvajām darbībām, ja attiecināms, tai skaitā IUB veiktajām iepirkumu pārbaudēm; 2. atbilstoši kompetencei CFLA apstiprinātu informāciju pārvaldības deklarācijas sagatavošanai. |
| 2. | FM kā Atveseļošanas fonda plāna RI veic pārbaudes atbilstoši auditu plānam, pastāvīgi vada par tām informāciju vadības informācijas sistēmā un sagatavo apkopojumu par veiktajiem auditiem līdz iepriekšējā gada beigām, pievienojot to vadības informācijas sistēmā[[19]](#footnote-20). |

Nozares ministrija un Valsts kanceleja kā atbildīgā par investīciju un reformu īstenošanu iepazīstas vadības informācijas sistēmā ar augstāk minēto iestāžu informāciju un sniedz vadības informācijas sistēmā kopējo aprakstu par progresu, par sasniegtajiem atskaites punktiem un mērķiem, t.sk. ņemot vērā arī RI konstatējumus auditos.

|  |  |
| --- | --- |
|  | Attiecīgā nozares ministrija un Valsts kanceleja kā atbildīgā par Atveseļošanas fonda plāna reformu un investīciju īstenošanu, ņemot vērā MK noteikumu Nr.621 13. - 15. punktā veikto pārbaužu rezultātus, kā arī ņemot vērā Atveseļošanas fonda finansējuma saņēmēja ievadīto informāciju vadības informācijas sistēmā, līdz kārtējā gada 25.janvārim un līdz 25.jūlijam ievada informāciju par Atveseļošanas fonda plāna īstenošanas progresu, tai skaitā par attiecīgajiem atskaites punktiem un mērķiem līdz 25.janvārim pārliecinoties, ka vadības informācijas sistēmā ir pieejama atskaites punktu un mērķu sasniegšanas pamatojoša dokumentācija, pievienojot šādus dokumentus atbilstoši Regulas Nr.2021/241 22.pantam:   1. kopsavilkumu par Atveseļošanas fonda plāna īstenošanas ietvaros veiktajām pārbaudēm, tostarp konstatētajiem trūkumiem un visām veiktajām korektīvajām darbībām, ja attiecināms; 2. atbilstoši kompetencei attiecīgā nozares ministrijas un Valsts kanceleja kā atbildīgās par Atveseļošanas fonda plāna reformu un investīciju īstenošanu apstiprinātu informāciju pārvaldības deklarācijas sagatavošanai. |

Katra iestāde jeb ieviešanas līmenis reizi gadā nodrošina, ka vadības informācijas sistēmā ir pieejama pamatojošā dokumentācija par atskaites punktu un mērķu sasniegšanu, sniedz kopsavilkumu par veiktajām pārbaudēm un pārvaldības deklarāciju tādā formā, kāda viņa būs no EK piedāvāta, to nemodificējot katrai iestādei pēc pildāmas funkcijas, tādējādi apliecinot, ka katra iestāde atbilstoši savas kompetencei un MK noteikumos Nr.621 noteikto funkciju tvērumu veic atbilstoši prasītajam un saskaņā ar labas finanšu pārvaldības principiem.

FM apkopo no vadības informācijas sistēmas nozares ministriju un Valsts kancelejas sniegtās progresa atskaites vienā ziņojumā, ko attiecīgi iesniedz MK apstiprināšanai pirms Atveseļošanas fonda plāna īstenošanas progresa pusgada ziņojuma iesniegšanas EK. FM, ņemot vērā vadības informācijas sistēmā pieejamo informāciju, sagatavo MP iesniegšanai EK, pievienojot visus nepieciešamos pavadošos dokumentus.

Saskaņā ar EK finanšu nolīguma nosacījumiem (t.sk. Regulas Nr.2021/241) gadījumos, kad EK prasa iesniegt papildinājumus/precizējumus pie iesniegtajiem dokumentiem, FM kā Atveseļošanas fonda plāna koordinators, sadarbojoties ar iestādēm (pēc kompetences), nodrošina šīs informācijas un, ja nepieciešams precizēto dokumentu iesniegšanu, attiecīgi par būtiskām izmaiņām Atveseļošanas fonda plāna ieviešanā informējot MK pie nākamā Atveseļošanas fonda plāna īstenošanas progresa pusgada ziņojuma iesniegšanas.

|  |  |
| --- | --- |
| 4. | FM kā Atveseļošanas fonda plāna koordinators, ņemot vērā vadības informācijas sistēmā ievadīto informāciju un saskaņā ar Padomes īstenošanas lēmumā noteikto indikatīvo maksājumu grafiku un Regulas Nr.2021/241 22.pantu, sagatavo un iesniedz EK šādus dokumentus:   1. maksājuma pieprasījumu ar atskaites punktu un mērķu sasniegšanas pamatojošiem dokumentiem; 2. RI sagatavoto audita kopsavilkumu par veiktajiem auditiem, tostarp konstatētajiem trūkumiem un visām veiktajām korektīvajām darbībām, 3. Latvijas Republikas kā ES dalībvalsts parakstītu pārvaldības deklarāciju par to, ka līdzekļi ir izmantoti paredzētajam mērķim, iesniegtā informācija ir pilnīga, precīza un ticama un ka ieviestās kontroles sistēmas sniedz vajadzīgās garantijas, ka līdzekļi tikuši pārvaldīti saskaņā ar visiem piemērojamiem noteikumiem, jo īpaši noteikumiem par izvairīšanos no interešu konfliktiem, krāpšanas novēršanu, korupciju un dubultu finansēšanu no mehānisma vai citām Savienības programmām saskaņā ar pareizas finanšu pārvaldības principu. 4. FM kā Atveseļošanas fonda plāna koordinators informē MK nākamā Atveseļošanas fonda plāna īstenošanas progresa pusgada ziņojumā par izmaiņām Atveseļošanas fonda plāna īstenošanas progresa pusgada ziņojumā vai MP un saistošā informācijā, kas veiktas vai nepieciešamas, ņemot vērā EK sniegtās norādes. |

5.2. Efektīva procedūra, lai nodrošinātu, ka visi krāpšanas, korupcijas un interešu konflikta gadījumi tiek pienācīgi paziņoti un novērsti ar līdzekļu atgūšanas palīdzību

CFLA veiks uz riskiem balstītas pārbaudes atbilstoši iestādes iekšējās kontroles sistēmai.

Nozares ministrijas un Valsts kanceleja Atveseļošanas fonda plāna īstenošanas progresa pusgada ziņojumā iekļauj tikai tos Atveseļošanas fonda plāna atskaites punktus un mērķus, kas ir sasniegti atbilstoši Atveseļošanas fonda plānā noteiktajam apjomam un laika grafikam.

Līdzekļu atgūšanas process tiks organizēts, ievērojot Regulā Nr.2021/241 noteikto un Finanšu regulā definētos pareizas finanšu pārvaldības principus. Gadījumos, kad finansējuma saņēmējs ir valsts budžeta iestāde, nepamatoti izmaksātās vai neatļauti izmantotās summas atgūšanu veic, ievērojot Likumu par budžetu un finanšu vadību.

**Normatīvie akti**

1. [MK noteikumu Nr.621](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20) IV.nodaļa
2. [EK saistoši dokumenti](https://www.esfondi.lv/normativie-akti-1):

* Padomes īstenošanas lēmums;
* Finanšu nolīgums;
* Darbības kārtība (*operational arrangements*).

**Procedūras**

FM procedūra Nr.3 “Atveseļošanas fonda progresa datu sagatavošanas un ziņošanas kārtība”.

* 1. Lai sagatavotu informāciju, kas nepieciešama Regulas 22.panta 2.punkta c)apakšpunkta i)punktam, dalībvalsts nodrošina atbilstošas vadības pārbaudes, t.sk. procedūras starpposma mērķu un mērķu izpildes pārbaudei un pareizas finanšu pārvaldības horizontālo principu ievērošanai

Pārbaudes tiks īstenotas saskaņā ar MK noteikumos Nr.621 noteikto, t.sk. caur šādu pārbaužu kopumu:

* Atbilstošas vadības pārbaudes, ar kuru palīdzību īstenošanas iestādes pārbaudīs fonda starpposma mērķu un mērķu izpildi (piemēram, dokumentu pārbaudes, pārbaudes uz vietas), t.sk. datu ticamību;
* Atbilstošas vadības pārbaudes, ar kuru palīdzību īstenošanas iestādes pārbaudīs nopietnu pārkāpumu (krāpšanas, korupcijas un interešu konflikta) neesamību un dubulto finansējumu (piemēram, dokumentu pārbaudes, pārbaudes uz vietas).

**Normatīvie akti**

[MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)

**Procedūras**

1. CFLA 31.03.2022. iekšējie noteikumi Nr. 39-1-3/20 “Kārtība, kādā nodrošina Atveseļošanas fonda projektu pārbaudes projektu īstenošanas vietā”;
2. Pārbaudes projekta īstenošanas vietā pārbaudes lapa\_AF.4.1.-PL-01 Grozījumi veikti 25.07.2022. (Rīkojums Nr.39-1-4/96 “Par grozījumiem CFLA darbības procedūrās un to pielikumos”);
3. Metodiskie norādījumi pārbaudes lapas aizpildīšanai\_AF.4.1.-MN-01 Grozījumi veikti 25.07.2022. (Rīkojums Nr.39-1-4/96 “Par grozījumiem CFLA darbības procedūrās un to pielikumos”);
4. CFLA 31.03.2022. iekšējie noteikumi Nr. 39-1-3/19 “Kārtība, kādā Centrālā finanšu un līgumu aģentūra nodrošina interešu konflikta, krāpšanas un korupcijas riska pārbaudes Atveseļošanas fonda projektu iepirkumos”;
5. Pārbaudes lapa par iepirkumu, kas ir veikts atbilstoši 28.02.2017. MK noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”\_CFLA aizpildāma \_ AF.7.1.-PL-01 (apstiprināta ar CFLA 31.03.2022. rīkojumu Nr. 39-1-4/53 “Par grozījumiem CFLA darbības procedūrās un to pielikumos” );
6. Pārbaudes lapa par iepirkumu, kas ir veikts atbilstoši Publisko iepirkumu likumam, Sabiedrisko pakalpojumu sniedzēju iepirkumu likumam vai Iepirkumu vadlīnijām sabiedrisko pakalpojumu sniedzējiem \_CFLA aizpildāma\_ AF.7.1.-PL-02 (apstiprināta ar CFLA 31.03.2022. rīkojumu Nr. 39-1-4/53 “Par grozījumiem CFLA darbības procedūrās un to pielikumos” );
7. Pārbaudes lapa par iepirkumu, kas ir veikts atbilstoši 28.02.2017. MK noteikumiem Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”\_Finansējuma saņēmējs aizpilda \_ AF.7.1.-PL-03 (apstiprināta ar CFLA 31.03.2022. rīkojumu Nr. 39-1-4/53 “Par grozījumiem CFLA darbības procedūrās un to pielikumos” );
8. Pārbaudes lapa par iepirkumu, kas ir veikts atbilstoši Publisko iepirkumu likumam, Sabiedrisko pakalpojumu sniedzēju iepirkumu likumam vai Iepirkumu vadlīnijām sabiedrisko pakalpojumu sniedzējiem \_ Finansējuma saņēmējs aizpilda \_ AF.7.1.-PL-04 (apstiprināta ar CFLA 31.03.2022. rīkojumu Nr. 39-1-4/53 “Par grozījumiem CFLA darbības procedūrās un to pielikumos” );
9. CFLA 31.03.2022. iekšējie noteikumi Nr.39-1-3/21 “Kārtība, kādā nodrošina Atveseļošanas fonda projektu risku izvērtējumu”;
10. Projekta riskanto jomu risku izvērtējuma pārbaudes lapa AF.3.1.-PL-01. Grozījumi veikti 25.07.2022. (CFLA rīkojums Nr. 39-1-4/596 “Par grozījumiem CFLA darbības procedūrās un to pielikumos” );
11. CFLA 22.08.2022. iekšējie noteikumi Nr. 39-1-3/35 “Kārtība, kādā nodrošina Atveseļošanas fonda projektu progresa pārskata pārbaudi”;
12. Progresa pārskata un avansa pieprasījuma pārbaudes darbības procedūra AF.5.1.-DP (procedūra apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
13. Rādītāju pārbaudes apjoma noteikšana darbības procedūras pielikums AF.5.1.-DP. 1.pielikums (apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
14. Progresa pārskata pārbaudes (CFLA līgumu projektiem) lapa aizpildāma KP VIS pārbaudes lapa AF.5.1.-PL-01(apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
15. Progresa pārskata pārbaudes (CFLA ne-līgumu projektiem) lapa aizpildāma KP VIS pārbaudes lapa AF.5.1.-PL-02 (apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
16. Rādītāju rezultātu pamatojošo dokumentu izlases sagatavošana AF.5.1.-SF-01(apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
17. Pārskata par projekta dalībniekiem pārbaude AF.6.1.-PL-01(apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
18. Mērķa grupu dalībnieku (fizisko personu) / rādītāju –atbilstoši rādītāja specifikai pārbaudei AF.6.1.-DP pielikums (apstiprināts ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” );
19. Pārskata par projekta dalībniekiem pārbaudes darbības procedūra AF.6.1.-DP (apstiprināta ar CFLA 22.08.2022. rīkojumu Nr. 39-1-4/111 “Par grozījumiem CFLA darbības procedūrās un to pielikumos” ).

7. Saskaņā ar Regulas Nr.2021/241 22.panta 1.punktu un lai sniegtu informāciju, kas nepieciešama Regulas Nr.2021/241 22.panta 2.punkta c)apakšpunktā ii) daļā, dalībvalsts veic sistēmu auditus un darbību revīzijas

7.1. struktūra, kas veic sistēmu auditus un darbību revīzijas un nodrošina tās funkcionālo neatkarību

Informācija atspoguļota šī apraksta 2.2.2. apakšpunktā.

7.2. pietiekamu līdzekļu piešķiršana šī apraksta 7.1. apakšpunktā norādītajai struktūrai Atveseļošanas fonda vajadzībām

Informācija ir atspoguļota šī apraksta 1.6. apakšpunktā.

7.3. efektīvi pasākumi, lai novērstu krāpšanas, korupcijas, interešu konflikta un dubulta finansējuma risku, ko veic RI sistēmu auditos un darbību revīzijās

Informācija atspoguļota šī apraksta 2.2.2.apakšpunktā.

8. Saskaņā ar Regulas Nr.2021/241 22.panta 2.punkta d) un e)apakšpunktu dalībvalsts uztur efektīvu sistēmu, lai nodrošinātu, ka visa informācija un dokumenti, kas nepieciešami revīziju liecību vajadzībām, tiek uzglabāti

8.1. efektīva datu vākšana un uzglabāšana par projektu vai ieguldījumu gala saņēmējiem, kas nepieciešami starpposmu / mērķu sasniegšanai

Atbilstoši Regulas Nr.2021/241 prasībām un norādītajam dalījumam visa ar Atveseļošanas fonda plāna ieviešanu un uzraudzību saistītā informācija visu Atveseļošanas fonda plāna ieviešanas perioda laiku tiks glabāta vienā IT sistēmā – esošajā Kohēzijas politikas fondu vadības informācijas sistēmas, Atveseļošanas fonda apakšsistēmā, kuru izmantos Atveseļošanas fonda plāna ieviešanā un uzraudzībā iesaistītās institūcijas, t.sk. finansējuma saņēmēji un uzraugošās iestādes (CFLA, IUB, KI, nozaru ministrijas, Valsts kanceleja un RI). Prasības un uzdevumu nepieciešamos datus ievadīt un uzkrāt noteiks nozaru ministriju un Valsts kancelejas izstrādātajos MK noteikumos vai informatīvajos ziņojumos par reformu un investīciju ieviešanu. Vadības informācijas sistēmā Atveseļošanas fonda dati tiks uzkrāti atbilstoši Regulas Nr.2021/241 22.panta d.punkta prasībām, kā arī saskaņā ar Eiropas Parlamenta un Padomes 24.06.2021. regulu Nr.2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai.

A screenshot of a computer

Description automatically generated with low confidence

*5.shēma: KP VIS modelis*

Esošās vadības informācijas sistēmas izmantošana Atveseļošanas fonda plāna ieviešanā rada iespēju arī izmantot jau pieejamās IT sistēmas prototipu un datu krātuves. Vadības informācijas sistēma tiek papildināta un pielāgota Atveseļošanas fonda regulējuma prasībām datu uzkrāšanai, Atveseļošanas fonda plāna īstenošanas progresa pusgada ziņojumiem un MP EK, t.sk., lai apkopotu rādītājus u.c. informāciju, kas nepieciešama atskaites punktu un mērķu sasniegšanas apliecināšanai un ziņošanai EK. Vadības informācijas sistēmas apakšsistēma Atveseļošanas fonda plāna projektu datu uzkrāšanai, uzglabāšanai un analīzei ieviesta 2022.gada 2. ceturksnī. Visa ar Atveseļošanas fonda plāna projektiem saistītā informācija, ko līdz vadības informācijas sistēmas Atveseļošanas fonda plāna apakšsistēmas ieviešanai iesniedza nestrukturētu datu veidā, tiks uzglabāta kā atsevišķi dokumenti (ar elektroniskiem parakstiem) lietvedības sistēmā DocLogix, nodrošinot to uzglabāšanu un pieejamību vienuviet. Dokumentu vadības sistēmas Doclogix ir izveidota universāla elektronizēta dokumentu plūsma (dokumentu elektroniska saskaņošana un parakstīšana) un elektronizēta personāla lietvedība, iekšējo normatīvo aktu un lēmumu izdošana. Vadības informācijas sistēma ir valsts informācijas sistēma, kura nodrošina ES fondu vadībai nepieciešamo datu uzkrāšanu un pieejamību. Sistēma ir paredzēta arī elektronizētai informācijas apmaiņai starp ES fondu vadībā iesaistītajām iestādēm un projekta iesniedzējiem, un finansējuma saņēmējiem.

Vadības informācijas sistēma tika izstrādāta 2014.-2020.gada ES fondu plānošanas perioda ietvaros un ir paredzēts turpināt attīstīt un izmantot 2021.-2027.gada plānošanas periodā. Sistēmas darbības laikā tiek nodrošināts automātisks sistēmas serveru darbības monitorings. Lai apkopotu un pārvaldītu lietotāju pieteiktos problēmgadījumus un ieteikumus par sistēmas uzlabojumiem, tiek uzturēts un izmantots pieteikumu administrēšanas rīks. Tajā ir iestrādātas daļēji automatizētas plūsmas, ļaujot izsekot katra pieteikuma tālāko virzību.

Vadības informācijas sistēma ir CFLA administrēta sistēma, kas nodrošina ES fondu īstenošanai un vadībai nepieciešamo datu uzkrāšanu un pieejamību. MK noteikumos Nr.621 aprakstīta ES Atveseļošanas un noturības mehānisma plāna īstenošanas un uzraudzības kārtība. Savukārt vispārēja 2014.-2020.gada plānošanas perioda vadības informācijas sistēmas izveidošanas un izmantošanas kārtība ir noteikta MK noteikumos Nr.108[[20]](#footnote-21), kas saskaņā ar MK noteikumiem Nr.621 tiks pielāgota Atveseļošanas fonda plāna īstenošanas vajadzībām. Tāpat

Tāpat Atveseļošanas fonda plāna ieviešanas laikā tiks izmantotas visas pieejamās IT sistēmas, kas var sniegt ieguldījumu uzraudzības procesā, t.sk. ARACHNE. ARACHNE tiks izmantota gan CFLA *ex ante* un *ex post* pārbaudēs, gan RI veiktajos auditos.

8.2. EK, OLAF, ERP un EPPO (attiecīgajā gadījumā) piekļuve datiem par atbalsta saņēmējiem

Piekļuve vadības informācijas sistēmā visai ar Atveseļošanas fonda plānu saistītajai informācijai un datiem būs nodrošināta EK, OLAF, ERP, EPPO. Piekļuves tiesības tiks nodrošinātas pēc pieprasījuma.

**Normatīvie akti**

* [MK noteikumi Nr.621.](https://likumi.lv/ta/id/325986-eiropas-savienibas-atveselosanas-un-noturibas-mehanisma-plana-istenosanas-un-uzraudzibas-kartiba%20)
* [MK 24.02.2015. noteikumi Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”.](https://likumi.lv/ta/id/272807-kartiba-kada-uzrauga-un-izverte-eiropas-savienibas-strukturfondu-un-kohezijas-fonda-ieviesanu-ka-ari-izveido-un-izmanto-kohezij.)

**Procedūras**

CFLA 17.06.2022. iekšējā kārtība Nr.39-1-3/29 " Kārtību, kādā Centrālā finanšu un līgumu aģentūra nodrošina lietotājiem piekļuvi Kohēzijas politikas fondu vadības informācijas sistēmas moduļiem".

**Rokasgrāmatas**

Vadības informācijas sistēmas lietotāju rokasgrāmata:

* [**Projektu rokasgrāmata (Atveseļošanas fonds)**](https://lrg.cfla.gov.lv/index.php?title=Rokasgr%C4%81mata_par_projektiem_(AF))

šī rokasgrāmata satur informāciju par projekta iesnieguma izveidošanu, Projekta pievienošanu un rediģēšanu, līgumu grozījumu, PP, Dalībnieku sadaļu, Neatbilstībām un atgūšanu u. c.

* [**Virsprojektu rokasgrāmata (Atveseļošanas fonds)**](https://lrg.cfla.gov.lv/index.php?title=Rokasgr%C4%81mata_par_virsprojektiem_(AF))

šī rokasgrāmata satur informāciju par Atveseļošanās mehānismu, komponentēm, virsprojekta līmeni, reformām, investīcijām, pasākumiem, kārtām, veidlapas uzstādījumiem u. c.

* [**Vispārējā rokasgrāmata (Atveseļošanas fonds)**](https://lrg.cfla.gov.lv/index.php?title=Rokasgr%C4%81mata_par_visp%C4%81r%C4%93jo_inform%C4%81ciju_(AF))

šī rokasgrāmata satur informāciju par lietojamību, terminiem un saīsinājumiem, paroles maiņu, kļūdu ziņošanu, dokumentu failu augšupielādi u. c.

* [**Pārējās funkcionalitātes rokasgrāmata**](https://lrg.cfla.gov.lv/index.php?title=Rokasgr%C4%81mata_par_p%C4%81r%C4%93jo_funkcionalit%C4%81ti_(AF))

šī rokasgrāmata satur informāciju par juridiskām personām, EK iesniedzamajiem maksājumu pieteikumiem un kontu slēgumiem, MPEK korekcijām, atskaitēm u. c.

1. Šī pielikuma izpratnē nozares ministrijas ir – ministrijas un Valsts kanceleja. [↑](#footnote-ref-2)
2. Atbilstoši RI Audita ziņojumam par ES struktūrfondu un Kohēzijas fonda 2014.-2020.gada plānošanas perioda vadošās iestādes un sertifikācijas iestādes atbilstību regulas Nr.1303/2013 XIII pielikumā izklāstītajiem izraudzīšanās kritērijiem. [↑](#footnote-ref-3)
3. <https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums>. [↑](#footnote-ref-4)
4. Saskaņā ar MK 22.03.2022. sēdes protokola Nr.17 34§ “Informatīvais ziņojums “Par Kohēzijas politikas ES fondu investīciju aktualitātēm līdz 01.02.2022. (pusgada ziņojums)”” 11. punktu MK atbalstīja turpmāko FM informatīvo ziņojumu iesniegšanu MK citos termiņos, administratīvā sloga mazināšanai negrozot MK noteikumus Nr. 621, par ko sniegts skaidrojums MK 22.03.2022. izskatītajā ziņojumā. MK protokola Nr.17 34§ 11. punkts: “Finanšu ministrijai izstrādāt un finanšu ministram divas reizes gadā (līdz 1. aprīlim un 1. oktobrim) noteiktā kārtībā iesniegt izskatīšanai MK informatīvo ziņojumu par FM pārziņā esošo ES fondu un ārvalstu finanšu palīdzības aktualitātēm (pusgada ziņojums).” [↑](#footnote-ref-5)
5. Forums, kurā piedalās ieinteresētās personas, lai izstrādātu kopīgu analīzi saistībā ar krīzēm un katastrofām. [↑](#footnote-ref-6)
6. Eiropas Sociālā fonda valsts komunikāciju koordinatoru tīkls. [↑](#footnote-ref-7)
7. Eiropas Prokuratūra. [↑](#footnote-ref-8)
8. Valsts kontroles ziņojums un tematiskie auditi, IA ziņojumi un IA padomes atzinums, KNAB veiktais izvērtējums par MKN 630 un citi. [↑](#footnote-ref-9)
9. Nozaru ministriju un Valsts kancelejas procedūras tām noteikto funkciju veikšanā ir atspoguļotas šī vadības un kontroles sistēmas apraksta 1.pielikumā. [↑](#footnote-ref-10)
10. <https://likumi.lv/doc.php?id=247746> [↑](#footnote-ref-11)
11. <https://likumi.lv/ta/id/294518-noteikumi-par-ieksejas-kontroles-sistemas-pamatprasibam-korupcijas-un-interesu-konflikta-riska-noversanai-publiskas-personas-institucija> [↑](#footnote-ref-12)
12. Kā šādu izdevumu avots saredzams pamatā valsts budžeta iestādes, attiecīgi gadījumā, ja šādi izdevumi tiktu iekļauti deklarācijā EK, šādu izlietoto līdzekļu un veikto izdevumu kontrole tiks nodrošināta valsts budžeta izdevumu uzraudzības procesa ietvaros. [↑](#footnote-ref-13)
13. [17.12.2019. Eiropas Sociālā fonda, Eiropas Reģionālās attīstības fonda un Kohēzijas fonda vadībā iesaistīto iestāžu risku pārvaldības stratēģija 2014.-2020.gada plānošanas periodā](https://www.esfondi.lv/upload/Ieviesana/risku-parvaldibas-strategija-2014--2020.pdf). [↑](#footnote-ref-14)
14. Ņemot vērā, ka 2015. un 2016.gada risku novērtējums liecināja par zemu atlikušo riska līmeni, ES fondu risku pārvaldības darba grupa 2017.gada 7.martā (21.03.2017. protokols Nr.11-08/16) pieņēma lēmumu krāpšanas un korupcijas risku novērtēšanu turpmāk veikt reizi divos gados (līdz tam ik gadu), vienlaikus saglabājot iespēju jebkurā laikā veikt ārkārtas riska novērtēšanu, ja šāda nepieciešamība rastos. [↑](#footnote-ref-15)
15. <https://www.kp.gov.lv/lv> [↑](#footnote-ref-16)
16. <https://www.fktk.lv/en/> [↑](#footnote-ref-17)
17. <https://fid.gov.lv/lv> [↑](#footnote-ref-18)
18. <https://likumi.lv/ta/id/302465-trauksmes-celsanas-likums> [↑](#footnote-ref-19)
19. 22.03.2022. MK prot. Nr.17, 34§ 8. punkta 1. apakšpunkts: Lai pilnvērtīgi izpildītu visas EK izvirzītās prasības Atveseļošanas fonda plāna sekmīgai ieviešanai saskaņā ar EK padomes lēmumu un Atveseļošanas fonda Darbības kārtību, par kuru vienojas EK un Latvija: atļaut Atveseļošanas fonda revīzijas iestādei 2022. gadā un turpmāk savstarpēji saskaņotā termiņā iesniegt audita kopsavilkumu FM kā koordinējošai iestādei. [↑](#footnote-ref-20)
20. <https://likumi.lv/ta/id/272807-kartiba-kada-uzrauga-un-izverte-eiropas-savienibas-strukturfondu-un-kohezijas-fonda-ieviesanu-ka-ari-izveido-un-izmanto-kohezij>. [↑](#footnote-ref-21)